Bukedde Online - Landiroodi ebintu by'omupangisa bimuzaalidde leenya\nLandiroodi ebintu by'omupangisa bimuzaalidde leenya\nMukyala wange adda n'ampabula ku byokulima\nAdded 26th February 2017\nLandiroodi ebintu by’omupangisa bimuzaalidde leenya\nOmusirekale wa poliisi nga beezooba ne Natukunda okumuyingiza mu ofiisi ya Ssentebe wa LC.\nWAABADDEWO katemba atali musasulire, poliisi bwe yeezoobye ne landiroodi agambibwa okutunda ebintu by’omupangisa we.\nWano nga Landiroodi bamussa mu mmotoka nga n’enviiri ze zigudde n’ataziwulira.\nBino byabadde Makindye mu zooni ya Military Barracks, Faith Natukunda, nnannyini mayumba g’abapangisa mu kitundu kino bwe yageze ng’omu ku bapangisa be agenze mu kyalo n’amenya ennyumba ye n’aggyamu ebintu bye n’assaamu omulala.\nWano landiroodi nga bamumaze eryanyi.\nOmupangisa ono eyategeerekeseeko erya Joan yagenze okudda nga mu muzigo gwe mulimu muntu mulala nga n’ebintu bye byonna tebirabika kwe kwekubira enduulu ewa Ssentebe wa LCI, Isa Iga eyaleese poliisi y’e Katwe emuyambeko.\nAba Young Twinz baleese 'Mbawe\nAmazina ga Amir gatanudde ekyana ne kimukuba akaama\nMuwala w'omugagga Muzzanganda alaze amasappe ng'ayanjula bba\nHillary Clinton kampeyini azitambuliza ku kusabiriza\nEngeri naggagga Trump ayagala okusikira Obama gy'azze yeerandiza\nTrump ayingiddewo n'amaanyi okulayira


Bukedde Online - Okufuna mu nkoko emmere njetabulira\nGav't eweze okugaba eddagala lya FMD eribadde...\nEmisomo gya Vision Group egy’obulimi n’obulunzi...\nEnkoko Rev. Damba alina enkoko z’amagi 5,000 nga zino yaakazirundira omwaka gumu n’ekitundu. Azirundira mu kkeegi ng’agamba nti kino kimuyamba okukuuma obuyonjo n’okwanguyiza mu ndabirira yaazo.\nZino azirondamu ttule z’amagi 100 ng’agamba nti kino kivudde ku mbeera y’obunnyogovu olw’enkuba ebadde etonnya wabula mu kasana alonda 130-140 buli lunaku nga buli ttule agitunda 9,000/- abatwala emu kyokka abatwala ttule 50 n’okudda waggulu abaguza 8,700/-. “Nneetabulira emmere kuba nakizuula nti okugula emmere entabule kibeera kya buseere nga sijja kumalako nakyo.\nWano ngula mukene, caccu, kasooli w’empulunguse, ebitungotungo n’ekirungo olwo n’empa enkoko zange”, bw’annyonnyola. Mu kiseera kino alina kkeegi 45 ng’agamba nti zirimu emitendera okusinziira ku bungi bw’enkoko kkeegi eyo z’etwala nga ziva ku nkoko 90 okutuuka ku 120. “Zino zigula wakati w’akakadde kamu n’emitwalo 20 okutuuka ku kakadde kamu n’ekitundu”.\nEnkwata ya Kasasiro “Bwe natandika okulunda enkoko nafuna okusoomoozebwa kw’okukwataganya kalimbwe era baliraanwa bange emirundi mingi baakaluubirizibwanga. Wano nalina okulowooza ku ngeri gye nsobola okukwataganyamu kalimbwe okukuuma obutebenkevu n’emirembe mu kitundu.\nAgamba nti yazimba ‘bio gas’ ng’egendamu liita z’amazzi 30,000 era ng’efulumya gaasi mungi d nga nsobola n’okugabirako abalala nga kati alina kenereeta esobola okumukyusa n’okufuna amasannyalaze naye nga okufumba gw’akozesa. Okuganyula ekitundu Annyonnyola nti, abantu ku kitundu mbawa kalimbwe w’okussa mu nnimiro zaabwe engeri gye tuli mu kibuga balimira wafunda.\nBuli ayagala ajja wano ne muwa kalimwe wa bwereere. Mu ngeri y’emu buli lw’embaako ekipya kye ndeese gamba ekika ky’obumyu ekirala mbayita ne mbalaga nga wano njagala okubaagazisa okulunda n’okulima wadde nga tuli mu kibuga naye njagala bakimanye nti basobola okubaako bye bakola.\nOkweyongerako amagezi Nazaalibwa mu famire ya balimi wabula nga tulima mmere ya kulya waka. Nnina obwagazi bw’enjawulo mu kulima n’okulunda ate nga ne mu ssomero twabisomako naddala bwe nali mu S4 nasomako obulimi n’obulunzi era mu kiseera kino ngezaako okubijjukira.\nNettanira emisomo egy’enjulo egitegekebwa mu bitongole n’ebibiina by’abalimi kwossa omusomo gwa Harvest Money ogwa Vision Group ate nga sigwa katabo ka Enkumbi terimba n’aka Harvest Money obunnyambye okwongera okubanguka. Famire Famire yange mweri mu bintu bino wabula abaana baakula nga buli omu alina bizinensi ze kyokka singa mbaako kye njayagala beenyigiramu.\nOkugeza ssinga mbeera ngenda kugula akatimba oba emmere mbakubira ssimu ne basobola okukangulira ne baweereza. Enteekateeka z’omu maaso Ekirooto kyange kya kulaba abantu abalunzi b’obumyu nga beyongedde okwetooloola eggwanga ate nga ndi mulunzi ow’amaanyi era awa abalunzi abalala amagezi ku kulunda obumyu.\nNjagala okugula ekyuma ekikola sosegi n’ebirala okuva mu bumyu era nga namaze okubuuza ku byuuma bino nga nagambiddwa nti ekikola sosegi kya bukadde busatu n’ekitundu ate ekikola emmere ennyogoza kya bukadde obusoba mu mukaaga.\nNjagala okulaba nga twekozeemu ekibiina ng’abalunzi b’obumyu okusobola okuwa bakasitoma kuba bangi ababwagala kyokka tetunnaba kutuuka kubamatiza kuba n’abalala ababulina balina 200 nga ne bwe tutandika tebusobola kumalawo wadde omwaka nga tebunnagwawo.\nOkusomoozebwa Nina okusomoozebwa kw’okuweza omwendo gw’obumyu abaguzi bwe betaaga kuba mungi okusinga gwe nsobola okubawa. Ebyuuma by’okugattako omutindo nabyo bya buseere kuba njagala okutandika okugattako omutindo wabula ebyuuma biseerebwa\nGwe nasuubiramu ebingi anneefuulidde


Yesu Atuma Abayigirizwa 70 Okugenda Okubuulira | Obulamu bwa Yesu\nYESU ALONDA ABAYIGIRIZWA 70 ERA N’ABATUMA OKUGENDA OKUBUULIRA\nOmwaka gwa 32 E.E. gunaatera okuggwaako, era kati Yesu amaze emyaka ng’esatu bukya abatizibwa. Gye buvuddeko awo, Yesu n’abayigirizwa be babadde ku Mbaga ey’Ensiisira mu Yerusaalemi. Kirabika bakyali kumpi ne Yerusaalemi. (Lukka 10:38; Yokaana 11:1) Mu butuufu, emyezi omukaaga Yesu gy’asigazzaayo asinga kugimala ng’abuulira mu Buyudaaya oba emitala w’Omugga Yoludaani mu bitundu by’e Pereya. Ebitundu ebyo nabyo byetaaga okubuulirwamu.\nEmabegako, oluvannyuma lw’Embaga ey’Okuyitako ey’omwaka gwa 30 E.E., Yesu yamala emyezi egiwerako ng’abuulira mu Buyudaaya era ng’ayita mu bitundu by’e Samaliya. Ate awo nga mu kiseera ky’Embaga ey’Okuyitako ey’omwaka gwa 31 E.E., Abayudaaya mu Yerusaalemi baagezaako okumutta. Omwaka nga gumu n’ekitundu ogwaddirira, Yesu okusingira ddala yagumala abuulira mu bitundu eby’omu bukiikakkono, mu Ggaliraaya. Mu kiseera ekyo, abantu bangi baafuuka abagoberezi be. Mu Ggaliraaya, Yesu yatendeka abatume be era n’abatuma okugenda okubuulira ng’abawa obulagirizi buno: “Mubuulire nga mugamba nti: ‘Obwakabaka obw’omu ggulu busembedde.’” (Matayo 10:5-7) Kati Yesu ateekateeka kaweefube ow’okubuulira mu bitundu bya Buyudaaya.\nOkusobola okutandika kaweefube oyo, Yesu alonda abayigirizwa 70 n’abatuma babiri babiri okugenda okubuulira mu kitundu ekyo omuli ‘eby’okukungula ebingi naye ng’abakozi batono.’ (Lukka 10:2) Abayigirizwa abo 70 ba kugenda mu bitundu Yesu by’ayinza okugendamu oluvannyuma. Ba kuwonya abalwadde era ba kubuulira obubaka bwe bumu nga Yesu bw’abuulira.\nAbayigirizwa tebalina kwemalira ku kuyigiriza mu makuŋŋaaniro. Yesu abalagira okugenda mu maka g’abantu. Abagamba nti: “Buli nnyumba gye munaayingirangamu musookenga kugamba nti, ‘Emirembe gibeere mu nnyumba eno.’ Bw’eneebangamu omuntu ayagala emirembe, emirembe gyammwe ginaabeeranga naye.” Bubaka ki bwe balina okubuulira? Yesu agamba nti: “Mubagambenga nti, ‘Obwakabaka bwa Katonda bubasemberedde.’”—Lukka 10:5-9.\nObulagirizi Yesu bw’awa abayigirizwa 70 bufaananako n’obwo bwe yawa abatume 12 omwaka nga gumu emabega. Abagamba nti si buli muntu nti ajja kubawuliriza. Wadde kiri kityo, bwe bagenda okubuulira kijja kuteekateeka abantu ab’emitima emirungi, kibe nti Yesu bw’ajja oluvannyuma abasanga beetegefu okumulaba n’okumuwuliriza.\nOluvannyuma, ababuulizi b’Obwakabaka abo 70 bakomawo eri Yesu. Nga bonna basanyufu, bamugamba nti: “Mukama waffe, ne dayimooni zituwulira bwe tukozesa erinnya lyo.” Alipoota eyo ennungi gye bawa, esanyusa nnyo Yesu era n’agamba nti: “Ndaba Sitaani ng’agudde nga laddu okuva mu ggulu. Laba! Mbawadde obuyinza okulinnyirira emisota n’enjaba.”—Lukka 10:17-19.\nMu ngeri eyo, Yesu akakasa abagoberezi be nti bajja kusobola okwaŋŋanga embeera enzibu ennyo, babe ng’abalinnyirira emisota n’enjaba. Era basaanidde okuba abakakafu nti mu kiseera eky’omu maaso, Sitaani ajja kusuulibwa okuva mu ggulu. Ate era Yesu ayamba abayigirizwa abo 70 okulaba ekintu ekisinga obukulu. Abagamba nti: “Temusanyuka olw’okuba emyoyo emibi gibawulira, naye musanyuke olw’okuba amannya gammwe gawandiikiddwa mu ggulu.”—Lukka 10:20.\nYesu musanyufu nnyo era atendereza Kitaawe mu lujjudde olw’okukozesa abaweereza be bano abeetoowaze mu ngeri ey’ekitalo bw’etyo. Yesu akyukira abayigirizwa be, n’abagamba nti: “Balina essanyu abo abalaba ebintu bye mulaba. Mbagamba nti, bannabbi bangi ne bakabaka baayagala okulaba ebintu bye mulaba, naye tebaabiraba, era baayagala okuwulira ebintu bye muwulira naye tebaabiwulira.”—Lukka 10:23, 24.\nYesu abuulira wa mu myezi omukaaga gy’asigazza, era lwaki ekiseera ekyo okusingira ddala akimala abuulira mu bitundu ebyo?\nAbantu bandiyisizza batya abayigirizwa 70 nga bagenze okubuulira?\nWadde ng’abayigirizwa 70 bakola ebintu eby’ekitalo, kiki Yesu ky’agamba nti kye kisinga obukulu?\nObwakabaka bwa Katonda—Lwaki Yesu Abutwala nga Bukulu Nnyo\nYesu yayogera nnyo ku Bwakabaka okusinga ekintu ekirala kyonna.


Bad Black omulimu gwebamuwadde agukoleddewo\nBad Black omulimu gwebamuwadde agukoleddewo – Radio Simba – Ennene\nYou are at:Home » Latest News » Bad Black omulimu gwebamuwadde agukoleddewo\nBy Mubiru Ali\t September 28, 2021 No Comments\nEndowooza yange ku kya Shanitah Namuyimba aka Bad Black; “Abantu bangi bakyasobeddwa olwa Victoria University Kampala Uganda okulonda Bad Black atasoma kugenda wala okubeera Brand Ambassador. Naye twebuuze; omulimu gwa brand ambassador gweguliwa?\nBwokebera ku mutimbagano, Brand Ambassador ye muntu akozesebwa okutunda ekintu oba obuweereza eri abo bawangaliramu oba abamukiririzaamu n’ekigendererwa ekyokwongera okutunda bizineesi eyo gyebali.\nNazzikuno, Brand Ambassador yabeeranga muntu omututumufu, ow’erinnya nga asasulwa. Brand Ambassador asikiriza ba kkasitoma nga ayita mu kwogera gyebali okuyita ku ‘social media’ oba okubaweereza obubaka ku masimu, mu ’email’ oba okubatuukirira.\nAbantu abatutumufu bangi okwetoloola ensi yonna bakozesebwa nga ba ‘Brand Ambassadors’ nga mu kutunda ebizigo nga oyinza nokwesanga tebabikozesa.\nNe Bad Black ayinza obutaba muyivu, naye alina abamugoberera ku ‘social media’ basobola okuguza ekirowoozo kyokusomera ku ssetendekero ono.\nJukira Victoria University yakatandika, era nga wandyesanga nga waliwo abantu abakagimanyira ku Bad Black. Ekyo kyekisinga obukulu, nga kati buvunaanyizibwa bwaba bakwanaganya Yunivasita n’omuntu wabulijjo okukozesa obulungi akadde kano.\nBad Black akoze omulimu gwe? Ye, kuba emikutu gyebyempuliziganya gimuwadde omukisa ogwo, era nsuubira akoze omulimu ogwamuweereddwa. Ekirala asobola bulungi okusikiriza abo ababadde batefiirayo kugenda kusoma ngabategeeza byayitamu oba oli awo olwobutasoma nnyo. Yunivasite kyerina okukola kwekumubuulira kiki kyalina okwogera.”


Bukedde Online - Martin Luther Galiwango\nMartin Luther Galiwango\nDdala abasuubuzi bâ€™omu Owino baafuna liizi yâ€™akatale oba bali ku â€˜kiwaaniâ€™?\nAdded 18th August 2010\nMartin Luther Galiwango, omu ku Balokole abazuukufu abaasooka mu Uganda yaziikiddwa ku Mmande ya wiiki eno ku kkanisa ya Mackay e Nateete wakati mu nnamungi wâ€™omuntu eyavudde e Bule nâ€™e Bweya.\nGaliwango, Abalokole gwe bayita â€˜Taataâ€™ yafa ku Lwokuna nga August 12 era Abalokole abazuukuf\nGaliwango, Abalokole gwe bayita â€˜Taataâ€™ yafa ku Lwokuna nga August 12 era Abalokole abazuukufu bamaze ennaku ezisoba mu ttaano nga bamuwaako obujulizi ku ngeri gyâ€™akolereddemu eddiini.\nBangi ku Balokole obwedda banakuwala bwe bagamba nti, â€˜kasita agenze mu Ggulu!â€™. Galiwangoyaliko maneja wâ€™etterekero lyâ€™ebitabo erya Uganda Bookshop era omubuulizi wâ€™enjiri nnakinku mu ddiini yâ€™Obukulisitaayo.\nMu kiseera kyâ€™okuziika emiranga obwedda giva mu benganda, emikwano nâ€™Abalokole olwâ€™omukwano gwabwe eri Galiwango sso ngâ€™Abalokole abazuukufu bo tebakaabira mufu, beebaza bwebaza.\nGaliwango abadde amaze ekiseera nga mulwadde wa ssukaali, mu January wâ€™omwaka guno yatwalibwko e Mulago ne bamulongoosa obulwadde bwe bumu. Okuva olwo abadde tatereeranga okutuusa lwe bwamugye mu nsi eno. Yafiiridde mu maka ge e Nateete.Â Â Â\nAjja ku lwawo ngâ€™akyali ku mitima gyâ€™abakulisitaayo bangi olwâ€™emirimu entoko gyâ€™akoledde Ekkanisa ngâ€™ate teyeebalirira. Era abadde akola mu kibiina kya East and Central African Re-Aweakened Revival ekigatta Abalokole abazuukufu.\nEkifa ku bulamu bwa Galiwango\nMutabani we Moses Ssebaggala ebyafaayo bya kitaawe abinnyonnyolaÂ bwati:\nGaliwango yazaalibwa November 2, 1928 ku kyalo Koba mu ggombolola yâ€™e Kasanje mu Wakiso. Bakadde be ye Sserwano Kiwanuka ne Muky. Ejulieri Kiwanuka nga bonna bagenzi. Galiwango ye yali omwana owokusatu mu Kiwanuka.\nSsebaggala agamba nti, â€œNga taata akyali mulamu kye yasinga okutunyumizanga nti ye kitaawe yabayigiriza nnyo okusoma eddiini era ngâ€™omwana atagenze ku kkanisa ku Ssande ku olwo nga bamumma emmere!â€™\nEbyâ€™okusoma nâ€™emirimu gye\nGaliwango yasomera Jjungo C/U gye yava nâ€™agenda mu Mengo Central. Oluvannyuma yatandika okusoma mu East African Railway training school e Nairobi.\nBwe yamala okusoma, mu 1947 yafuna omulimu mu kitongole kyâ€™eggaali yâ€™omukka e Kenya ngâ€™akola ngâ€™amyuka akulira ekitebe kyâ€™eggaali yâ€™omukka e Naivasha.\nOluvannyuma baamukyusa nâ€™akolera ku bitebe ebyâ€™enjawulo era agenda okunnyuka emirimu gyâ€™ekitongole kyâ€™eggaali mu 1957 nga yâ€™akulira ekitebe kyâ€™eggaali e Budumba-Tororo.\nMu mwaka gwe gumu yeegatta ku Uganda Bookshop nâ€™atandika okukola ngâ€™omumyuka wa maneja. Olwâ€™okukola obulungi emirimu gye, bakama be baamuwerezaÂ mu Yunivasite yâ€™e Waterloo Lutheran mu Canada nâ€™asoma Dipulooma mu byobusuubuzi.\nNgâ€™akomyewo mu 1968 yafuuka maneja omujjuvu owa Uganda bookshop. Mu biseera bye etterekero lyâ€™ebitabo lino lyagula ekizimbe kwe liri kati ekya Ebenezer ekiri ku Colville Street mu Kampala.\nÂ Yaleka abagulidde ekyuma ekikuba ebitabo nâ€™empapula ekyomulembe okwo ssaako okubagulira ettaka e Kibira mu kibangirizi kyâ€™amakolero.\nMu 1988, yasalawo okunnyuka emirimu gyâ€™etterekero ne yeemalira ku mirimu gyâ€™okubuulira enjiri gyokka mu bitundu nâ€™amawanga agâ€™enjawulo okugeza Kenya, Uganda, Tanzania ne Rwanda.\nGaliwango alese abaana 11 ne nnamwandu Catherine Nassuuna Kaggwa. Abaana bâ€™alese kuliko Ronald Galiwango, Tabitha Mukisa, Solomon Kiyega, Margaret Elisati, Charles Galiwango, Alice Kisubika, Phylis Kasambula, David Galiwango, Ruth Mulungi, Timothy Galiwango ne Samalie Galiwango.\nGaliwango yawasa Nassuna nga December 31, 1949, baabagattira mu kkanisa Lutikko e Namirembe. Yalokoka nga April 7, 1957 mu kkanisa ya Mackay e Nateete era wano we yaziikiddwa.\nGaliwango okukolokoka, yakisalirawo mu lukungâ€™aana lwâ€™eyali Ssaabalabiri mu kiseera ekyo Rev. Lesile Brown lwe yakuba e Nateete olwali ku mulamwa ogugamba nti â€˜Mujje gyendi mwenna abakooye era abazitoowereddwa nange nnaabawumuzaâ€™.\nBwe yawulira ebigambo ebyo ate naye nga yali akooye era ngâ€™azitoowereddwa bwatyo nâ€™ayatula nti alokose,â€ Ssebaggala bwâ€™annyumya.\nGaliwango yabuuliranga enjiri kyokka olwâ€™ennyiike nâ€™okusaasira ssaako okukkiriza kwe yalina eri Mukama Katonda we ngâ€™olumu asobola okutulika nâ€™akaaba ngâ€™ali ku katuuti abuulira enjiri!\nOkuva mu 1957 Galiwango abadde mubuulizi wa njiri ateesaasira, ngâ€™atuuka mu buli kanyomero ka ggwanga kasita wabaawo omukisa ogugenda awantu wonna.\nMu 2001, yagenda mu Acholi-Gulu nâ€™abuulira enjiri mu biseera byâ€™entalo kyokka nga mu kiseera kino buli omu yali atyayo!\nMu kubuulira enjiri abadde asobola okuwaayo kyonna kyâ€™alina mu bulamu bwe okusobola okutambuza omulimu gwa Katonda okugeza mmotoka, ensimbi nâ€™olumu amaka ge ku lwâ€™emikolo gyâ€™Ekkanisa.\nYe yawoma omutwe mu kusonda ensimbi ezaazimba ekkanisa ya Yona Mondo Memorial Prayer Home e Kawempe, era tebadde mulokole atamanyi Galiwango e Kawempe nga bangi babadde bamuwaako obujulizi nga bwâ€™akoze ebyamagero mu bulamu bwabwe!\nlEdiini abadde agitwalanga ekisookerwakoÂ Â Â Â\nlAbadde mukwasi wa budde, nga bwe mulagaana ssaawa 3:00 nâ€™oyisaako eddakiika emu osanga agenze! Ne bwâ€™omusanga agaana okukusisinkana.\nlBwâ€™omuleetera olugambo, akubuuza nti, â€˜Gwâ€™oyogerako wamugambye? Bwâ€™oba tonnakikola genda omugambe. Bwâ€™otokikola ngâ€™enda kumugamba byonna byâ€™ongambye era mmubuulire nti ggwe obingâ€™ambye!â€™\nl Ngâ€™ayagala omuntu ayogera amazima ate eyeenenya ngâ€™azzizza omusango.\nl Abadde musajja mukulu kyokka ngâ€™alowooza ku bya mu maaso. Abadde yakola dda embalirira yâ€™olukungâ€™aana lwâ€™enjiri lwâ€™abadde ategeka okukola mu 2020.\nlNgâ€™asembeza buli muntu awatali kusosola mu ndabika wadde eggwanga lye.\nl Yabuulira abantu e Lango, olwâ€™okumatira ekigambo emigogo 70 ne givaÂ e Lango neÂ bamunoonya ne babaggatira mu kkanisa e Kawempe.\nl Abadde muntu awaayo buli kyâ€™alina olwâ€™omulimu gwa Katonda.\nlAbadde yaakamaliriza obwaguuga bwâ€™ekkanisa e Kawempe mu Kirokole.\nBaze akazannyo kamukamula\nAba DP baagala kutwala buyinza\nEntambula ku ng'endo ennene etandise okukaluba: Ebisale byekanamye\nCoronavirus akalubizza Kampala\nEbisale bya takisi byongedde okulinnya


Bino byayogeddwa Tebayagarika Mpungu 60,omutuuze w’e Kinaawa ekisangibwa mu Kyengera Town Council mu Wakiso disitulikiti.\nMpungu mulunzi wa nte era ffaamu ye etudde ku yiika ttaano.Ku nte agattako embuzi, enkoko alina n’olusuku olutudde ku yiika bbiri.\nAgamba nti, yakolanga mu kitongole ky’amasimu ekya Uganda Telecom (UTL) wabula yafissangawo obudde ne yenyigira mu kulima n’okulunda era nga kati bye bimuyimirizaawo.\nMpungu agamba nti, emisomo gya Gavumenti egisomesebwa ku bulunzi n’obulimi mu bitundu eby’enjawulo byanyamba okufuna obukugu ku ngeri y’okufuna mu kulima n’okulunda ate nga nafuna n’omukisa okusomanga emiko gy’amawulire omuli Enkumbi terimba mu Bukedde ne Harvest money mu Newvision era nga nasoma ku bantu bangi nga ndaba abalekawo emirimu gya ofiisi ne bagenda mu kulima n’okulunda ate ne bafuniramu ddala.\nMpungu agamba nti, yali mutunzi wa ngoye naye olw’okwagala okwetegekera obukadde bwe, mu 2010, yasalawo okugula ente eyasooka era natandika okugirabirira nga bw’akola.\n“Bwe nabanga sinnaba kugenda ku mulimu, nga nsooka kugilabirira olwo ne mukyala wange n’atandikira we nabanga nkomye.\nNnunda ente enzungu ez’amata era nga zimpeera ddala amata agawera ge ntunda ne nneetusaako byonna bye njagala.\nWenjogerera kati nnina ttaano ezikamwa n’ennyana bbiri. Zino zimpa amata agasukka mu liita 40 olunaku ge ntunda ne nfuna ssente”. Mpungu bw’anyonnyola.\nBuli liita ngitunda 2000/- Bw’oddira 2,000/- ze ntunda buli liita n’okubisaamu liita 40 ze ntunda olunaku neesanga nga nfunye 80,000/-buli lunaku.\nBw’okubisaamu ennaku 30 eziri mu mwezi mba nfuna 2,400,000/-omwezi olwo mu mwaka mba nfuna 28,800,000/-okuva mu nte zange.\nWabula ssente ezo ze tubaze tetuggyeko ze nteekamu naddala mu kunoonya omuddo, okugula eddagala n’ebirala. Okusinziira ku mbala yange bwe njawulako byonna bye nkozesa mu nte,omwezi nfissa 1,500,000/-olwo omwaka ne mba nga nfuna 18,000,000/- ng’amagoba.\nAKATALE K’AMATA GANGE\nEkitundu ekimu ku mata ge nkama ngatunda ku ssomero lya Kinaawa Primary School ate ng’amata agasigaddewo ngaguza abantu b’oku kitundu era abasinga baganona waka agasigalawo omwana agatambuza mu bitundu ebituliranye era tewali gafikka.\nMpungu agamba nti, sirabangako kisolo oba kinnyonnyi kirina mugaso ng’ente gw’erina era alaba ng’emigaso gy’ayo mingi.Buli ekiva mu nte kya mugaso era ebirungi by’enfunye mu nte zange ebbanga ly’enzirundidde bingi era kyandibadde kirungi buli muntu n’azirunda olw’emigaso emingi gye zirina.\n1. Abaana bange abasinga basomedde ku ssente z’amata.\nMu ngeri y’emu n’ebikozesebwa mu kulunda ente naddala ebbomba ezifuuyira nakyo kikyatutawanya nga ffe abalunzi abatandika.\nWennundira n’omuddo gugenze gukendeera gwe tuliisa ebisolo.ate nga ente nnunda za mu kiyumba wabula ewasinga okuva omuddo abantu baazimbawo dda.


Ezeekyeri 2 | Bayibuli ey'Oku Mukutu Gwaffe Ogwa Intaneeti | New World Translation\nEzeekyeri alondebwa okuba nnabbi (1-10)\n“Ka babe nga banaawuliriza oba nga tebaawulirize” (5)\nAlagibwa omuzingo oguliko ennyimba ez’okukungubaga (9, 10)\n2 Awo n’aŋŋamba nti: “Omwana w’omuntu,* yimirira njogere naawe.”+ 2 Bwe yayogera nange, omwoyo ne gunnyingiramu ne gunnyimiriza+ nsobole okuwulira Oyo eyali ayogera nange. 3 N’aŋŋamba nti: “Omwana w’omuntu, nkutuma eri abantu ba Isirayiri,+ eri amawanga amajeemu aganjeemedde.+ Bo ne bajjajjaabwe bamenye amateeka gange okutuusa leero.+ 4 Nkutuma eri abaana abajeemu era ab’emitima emikakanyavu,+ obagambe nti ebigambo by’oyogera biva eri Yakuwa, Mukama Afuga Byonna. 5 Ka babe nga banaawuliriza oba nga tebaawulirize—kubanga ba mu nnyumba njeemu+—bajja kumanya nti waaliwo nnabbi mu bo.+ 6 “Naye ggwe omwana w’omuntu, tobatya+ era totya bye boogera, wadde nga weetooloddwa emiyonza n’amaggwa*+ era ng’oli mu njaba. Totya bye boogera+ era totya maaso gaabwe,+ kubanga ba mu nnyumba njeemu. 7 Ojja kubabuulira ebigambo byange, ka babe nga banaawuliriza oba nga tebaawulirize, kubanga bajeemu.+ 8 “Naye ggwe omwana w’omuntu, wuliriza bye nkugamba. Toba mujeemu ng’ennyumba eno enjeemu. Yasamya akamwa ko olye kye nkuwa.”+ 9 Bwe nnatunula, ne ndaba omukono ogwali gugoloddwa gye ndi+ nga gukutte omuzingo* ogwali guwandiikiddwako.+ 10 Bwe yagwanjululiza mu maaso gange, gwaliko ebigambo munda ne kungulu.+ Gwali guwandiikiddwako ennyimba ez’okukungubaga, n’ebintu ebireetera abantu okunakuwala n’okukuba ebiwoobe.+\n^ Ebigambo “omwana w’omuntu” bikozesebwa emirundi 93 mu kitabo kya Ezeekyeri, era nga guno gwe mulundi ogusooka.\n^ Era kiyinza okuvvuunulwa, “wadde ng’abantu bakakanyavu era nga balinga ebintu ebikufumita.”\n^ Oba, “omuzingo gw’ekitabo.”


Bukedde Online - Ensigo z’oba weekwata okusimba mu sizoni eno\nEnsigo z’oba weekwata okusimba mu sizoni eno\nAbantu bajjumbidde omwoleso gw'ebyobulimi...\nAbalimi bettanidde okugula enkumbi ekozesa...\nAdded 19th February 2018\nNGA tusemberedde okutandika sizoni, omulimi nkakasa nga wategeka dda ekifo w’ogenda okulima ng’ekikubulako kye kika ky’ensigo ez’omulembe z’ogenda okusimba.\nOmukyala ng’alaga abalimi ensigo ez’enjawulo ze balina okwekwata sizoni eno, Baabadde mu mwoleseo gwa Harvest Money e Namboole.\nMu mwoleso gwa Harvest Money ogutegekebwa kkampuni ya Vision Group efulumya ne Bukedde ogwakomekkerezeddwa eggulo e Namboole, kkampuni ezitunda ensigo zaleese ebika by’enjawulo. Bino byebimu ku bika by’ensigo ezaabadde mu mwoleso n’ekola yaabyo.\nKASOOLI WEMA 2016:\nono agumira ekyeya noolwekyo teyetaaga mazzi mangi okukula. Akulira wakati w’ennaku 90 ku 100, yiika osobola okugifunamu ensawo 30-35. Kasooli ono abeera n’eminwe minene ate ng’alwanyisa endwadde ezirumba kasooli.\nSuper Maize (CKH10773): Akulira ennaku 100 ku 110, nga yiika osobola okufunamu ensawo 35 ku 40, alina eminwe emiwanvu naye si minene nnyo.\nAgumira endwadde ez’enjawulo kyokka nga tafa mangu bw’oba omaze okumukungula, assaako eminwe ebiri ku buli kikolo ssinga omulabirira bulungi. Ebika byombi bitundibwa Victoria Seeds.\nFH6150: akulira mu nnaku 130, atundibwa kkampuni ya FICA seeds ayagala nnyo ebitundu by’ensozi wadde nga n’abatalimira mu nsozi basobola okumulima. Agumira omusana n’endwadde ezirumba kasooli.\nKasooli ekika kya FH5160 nakyo kikola bulungi, kikulira mu nnaku 120 ku 130 kigumira endwadde n’ekyeya era ssinga osimba yiika bbiri n’ekitundu ofunamu ttani 9 ku 10.\nLonge 6H: Takwatibwa kirwadde kyonna, akulira ennaku 120. Mu yiika bbiri n’ekitundu musobola okuvaamu ttani 7 ku 10, nga musimbiddwaamu kkiro 25.\nLonge 9H: Yafuluma 2009, takwatibwa bulwadde, akulira ennaku 120, mu yiika bbiri n’ekitundu ofunamu ttani 8.\nKasooli wa UH6303, ono akola bulungi mu bitundu by’ensozi nga Kapchorwa, Bukwo, Kabale n’ebitundu ebirala.\nAkulira ennaku 120, mu yiika bbiri n’ekitundu ofunamu ttani 9.\nLonge 4: Ono akulira ennaku 100 zokka, tamala galumbibwa birwadde ate agumira omusana.\nLonge 5, akulira ennaku 110, mu yiika bbiri n’ekitundu osobola okufunamu ttani 4 ate tamala galumbibwa birwadde.\nMM3: Akulira ennaku 90! Mu yiika bbiri n’ekitundu osobola okufunamu ttani ttaano, tamala gakwatibwa birwadde ate agumira omusana.\nN’ebika ebirala bingi okugeza Longe 7, UH 615\nWaliwo ebika nga K132 ne NABE 4, nga bino bikulira mu nnaku 80, mu yiika emu osobola okufunamu ttani emu n’ekitundu oba bbiri, nga mu yiika osobola okusimbamu kkiro 100.\nSekedo ne Epuripur, ebika byombi bikulira mu nnaku 100, ate nga bibala. Mu yiika bbiri n’ekitundu ofunamu ttani ttaano, mu yiika emu osigamu kkiro munaana.\nOmuceere gw’okulukalu okuli NERICA 1 ne NERICA 4, nga guno gukulira mu nnaku 110-120. Mu yiika bbiri n’ekitundu osobola osigamu kkiro 100 n’ofunamu ttani nnya ku ttaano.\nSoya, Maksoy ne Namsoy bino byafulimizibwa ne biziba eddibu lya Nam I ne II. Maksoy 2N, talumbibwa birwadde, alimu ebiriisa eby’enjawulo, akulira ennaku 105, mu yiika bbiri n’ekitundu ofunamu ttani bbiri ku ssatu.\nMaksoy 3N, tamala galumbibwa birwadde ate ng’akulira ennaku 100, yiika bbiri n’ekitundu ofunamu ttani bbiri ku ssatu. Namsoy 4M, tamala galumbibwa birwadde, akulira ennaku 100. Mu yiika bbiri n’ekitundu ofunamu ttani bbiri ku ssatu.\nEkika kya mm6/4271, ono twakwatibwa birwadde bigengewaza n’okuvunza muwogo okugeza ebigave, mu yiika emu osobola okusimba ebisawo b’emiti musanvu oba munaana ate mu yiika bbiri n’ekitundu ofunamu ttani 35 ku 40.\nWaliwo Red beauty eby’empeke ennene, kyokka waliwo ebika ebirala eby’omulembe okugeza Serenut 1, 2, 3 ne 4, bino bigumira omusana, mu yiika bbiri n’ekitundu osimbamu kkiro 80.\nEbirime ebirala waliwo obulo obwa Pese 1 ne 2, Seremi 1 ne 2 buno bukulira ennaku 100 ate mu yiika bbiri n’ekitundu osimbamu kkiro 4 n’ofunamu ttani 2 ku 3. Ate bugumira omusana.\nEntungo, waliwo Sesame 1 ne 2, Sesim 1 ne 2 nga bukulira ennaku 100 ku 110. Waabaddeyo ne lumonde ebika eby’enjawulo okuli kipapaali ono abantu baamwettanidde.\nKikulu okwongera okwebuuza ku mulimisa ng’olima ensigo zino.\nBy’olina okwetegereza obutagula nsigo za ebicupuli


Bukedde Online - Bye bazudde ku baserikale abasse Zebra\nBye bazudde ku baserikale abasse Zebra\nOmugenzi Zebra eyattiddwa mu bukambwe.\nABASERIKALE abaakubye Zebra Ssenyange amasasi bali mu kattu oluvannyuma lwa Pulezidenti Museveni okutegeeza nti, agenda kunoonyereza azuule ekituufu ekyabaddewo.\nEnsonda mu byokwerinda zaategeezezza nti, abaserikale b'ekitongole kya poliisi ekikessi ekya Crime Intelligence (CI) nti be baakulembeddemu ekikwekweto mwe battidde Ssenyange. Kigambibwa nti ebikwekweto ebimu babikolera wamu n'ekitongole ky'amagye ekikessi ekya Chieftaincy of Military Intelligence (CMI) era nti ne ku mulundi guno kwabaddeko n'abajaasi ba CMI.\nAbaabaddewo nga Ssenyange attibwa balumiriza nti abaserikale abaamusse baabadde mu byambalo by'ekibinja ekirwanyisa abatujju ekya Counter Terrorism (CT). Ekibinja kya CT, kirimu abaserikale ba poliisi abaatendekebwa ne mu by'ekijaasi, kyokka era mulimu n'abajaasi aba Joint Anti-Terrorism Task Force (JATT) nga bano bakolera wamu wansi w'ekitongole ky'amagye ekikessi ekya CMI.\nEnsonda zaategeezezza nti, mmotoka Toyota Drone enjeru okutali nnamba ezaakozeseddwa abeebyokwerinda abaakubye Ssenyange, za kitongole kya CI ng'olumu zitera okulabibwako e Kireka ku Special Investigations Division (SID) awali akaduukulu ka CI ne CMI mwe basibira abasibe be baba bakutte.\nEmmotoka zino, zirabwa nnyo ennaku zino mu kukwata abantu abagambibwa nti beenyigira mu kukuma mu bantu omuliro mu kwekalakaasa kw'omwezi oguwedde bwe baggalira Robert Kyagulanyi ‘Bobi Wine'.\nWadde ensonda zirumiriza nti abasse Ssenyange baavudde mu CI, wabula dayirekita w'ekitongole kino Col. Christopher Ddamulira bwe yatuukiriddwa yagambye nti ekikwekweto ekyo tekyabadde wansi we era n'agamba nti bagenda kulinda okunoonyereza okukolebwa poliisi.\nGWE BAAKUTTE ABAFUUKIDDE EKIZIBU\nOmu ku bantu abakulu mu kunoonyereza kuno ye munne wa Ssenyange ayitibwa Robert Mukasa (Soja Man) gwe baakutte ne bamuteeka ku mpingu era n'abayamba okubatuusa ku Ssenyange.\nOno yalabye byonna ebyabaddewo era kigambibwa nti abaserikale bwe baamaze okutta Ssenyange, baatutte Soja Man ku mulambo gwa mukama we ne bagukuba amasasi amalala okumukakasa nti tebasaaga.\nKyokka ensonda zaategeezezza nti omuvubuka ono atadde abaserikale mu buzibu kubanga ajungulula ebyo byonna bye baawaddeyo okwewolereza nti Ssenyange yabadde abalwanyisa.\nKyasoose kutegeezebwa nti Soja Man naye attiddwa wabula oluvannyuma poliisi n'etegeeza nti ssi bituufu.\nKigambibwa nti akuumirwa mu kaduukulu nti era abaserikale abasse Ssenyange bakola ekisoboka kyonna okukakasa nti by'annyonnyola bivaayo nga biraga nti Ssenyange yabadde abalwanyisa okubaggyako emmundu nti era baamukubye amasasi mu kwetaasa.\nKigambibwa nti abaserikale abasse Ssenyange baakoledde ku mawulire ge baafunye nti Ssenyange abadde atendeka ebibinja by'abamenyi b'amateeka mu Kawempe.\nGuno gwabadde mulundi gwakubiri ng'abaserikale bakuba Ssenyange amasasi.\nBaasooka kumulumba mu 2018 ne bamukuba essasi mu kugulu nga bamulumiriza nti yali agezaako okubalwanyisa bwe baali bamutwala okumuggalira ku misango gy'okutendeka be bagamba nti bamenyi ba mateeka.\nKu mulundi ogwo, eyali RCC wa Kawempe Deborah Nabukenya yagenda n'alambula Ssenyange ne yeetonda olw'abaserikale be yayogerako nti baali bakoledde ku lugambo okulumba Ssenyange. Aba ffamire beewuunya lwaki ku luno, abaserikale baakubye kutta.\nKigambibwa nti, abeebyokwerinda abaasindikiddwa baabadde n'ebiragiro okukuba ku nnyama.\nEky'okumulumba ng'ebula ennaku ntono asisinkane Pulezidenti Museveni nakyo kyaleese ebibuuzo ng'abamu bagamba nti osanga yattiddwa olw'ebyo by'abadde ategeka okutegeeza Pulezidenti.\nFamire bagyokedde mu nnyumba bana ne bafa\nAb'e Bbira nabo balumbiddwa abeebijambiya


Bukedde Online - Obulwadde bw'omwana bwannemesa eddya\nObulwadde bw'omwana bwannemesa eddya\nAdded 18th February 2021\nBukirwa n’omwana we.\nNZE Teddy Bukirwa 26, mbeera Kiteezi Kabaga, ennaku gye ndabidde mu bufumbo eyoza lumonde.\nMu mwaka 2015 nali nkyakolera ku luguudo lwa Nasser mu Kampala, gye nasisinkanira ne munnange eyangamba ebigambo ebyantengula omutima.\nTwamala ebbanga ddene nga buli omu yeetegereza munne era oluvannyuma ne tukkiriziganya okubeera ffembi.\nTwayagalana ebitagambika era wano we nafunira olubuto lw'omwana waffe asooka. Naye nga wayise ebbanga, omusajja ssente zaamukeendeerako ekyatuwaliriza okuva ku luguudo lw'e Salaama ne tudda e Kiteezi era gye tubeera n'okutuusa kati.\nOmwana eyasooka namuzaalira Komamboga era aba awezezza emyaka ena, nafuna olubuto olulala era mu kuzaala omwana yali munene ddala ng'aweza kkiro 3.1. Kyokka nga mmaze okumuzaala, waayitawo wiiki bbiri n'atandika okukogga.\nOmwana yalwala kyokka tetwasooka kumanya kyali kimuluma kubanga bwe yakogga n'embeera ze ne zitandika okukyuka. Bwe twamutwala mu ddwaaliro erimu, baatutegeeza nti yayitamu empewo era ne bamujjanjaba. Wadde baamuwa eddagala, naye teyakyukako.\nOmusajja ebiseera ebyo awaka yabeerangawo nga ne ssente ayiiya n'azituwa ez'obujjanjabi.\nNga wayise ebbanga ng'omwana akyatubonyaabonya, nasalawo okugendako e Masaka gye banzaala okubalabako wabula embeera y'omwana ne yeeyongera okutabuka, maama kwe kumwetwalira mu ddwaaliro gya bantegeereza ng'omwana bwe yalina ekituli ku mutima.\nMu kyalo saalwayo ne nkomawo eka ne ntegeeza baze nga njagala tusalire wamu amagezi. Omwami wange olwamanya nti obulwadde bw'omwana bwetaaga ssente nnyingi, yakwatamu obubwe n'agenda era n'okutuusa kati siddangamu kumulaba.\nEkinnuma nti omwana yeetaaga ssente nnyingi, ze sirina ate bw'ova kw'ekyo sirina we nsula nga n'ekyokulya abantu be bannyamba .\nNsaba abazirakisa okunnyamba okumpa ku buyambi oba emirimu nsobole okutaasa obulamu bw'omwana wange. Ndi ku ssimu, 0757272405.\nKkooti etaasizza amaka ne yiika 200 ebya ssentebe w'omu Kikuubo okutwalibwa\nMwongere okusalira akawuka ka siriimu amagezi\nMaama yankweka obulwadde\nNnategeera nga bwe nnina akawuka nga nsoma P4


Bukedde Online - Minisita Kiyimba akubirizza abayizi ku tekinologiya\nMinisita Kiyimba akubirizza abayizi ku tekinologiya\nMinisita Kiyimba, Noah Kiyimba ng’akwasa omuyizi Andrew Maseruka eyasinze banne ku ttendekero lya Universal Institute Of Graphics & Technology Ku Sharing Hall e Nsambya.\nABAYIZI 110 batikkiddwa mu masomo ga Dipuloma ne satifikeeti mu ttendekero lya Universal Institute of Graphics & Technology mu Kampala ne babakubiriza okwetandikirawo emirimu.\nBino Minisita w'amawulire e Mmengo era nga y'avunaanyizibwa ku bagenyi, Noah Kiyimba yabyogeredde ku mukolo ogwategekeddwa ku Sharing Hall e Nsambya mu Kampala ku Lwokutaano n'agamba nti abayizi okwettanira tekinologiya kyakukyusa ensi.\n"Amagezi ge mbawa nga bwe mumalirizza emisomo, tekibagaana kwekolamu omulimu ne mutuula okulaba kiki kye musobola okukola nga mukozesa obukugu buno bwe mufunye okusobola okwahhanga ebizibu by'ensi eno ate era mwewale n'okulya enguzi," Minisita Kiyimba bwe yawabudde.\nKiyimba yeebazizza n'abazadde abeewaddeyo mu kiseera kino eky'ebyenfuna ebitaaguse ne baweerera abaana era n'asuubiza nti Obwakabaka bwakugenda mu maaso n'okukolagana n'ettendekero lino lye yeebazizza okuteeka mu nkola ekiragiro kya Kabaka eky'okubangula abaana.\nYe omukulu w'ettendekero lino, Julius Ssonko yategeezezza ng'abayizi b'ettendekero lino, bwe basobodde okuyiiya n'okukola ebintu ebiwerako okuli tekinologiya agenda okuyamba okulondolanga omupiira ku bisaawe naddala okulaga omupiira oba guyingidde mu katimba oba nedda, ekyuma ekinaayamba abalunzi mu kwaluza enkoko wamu n'eddagala eriyitibwa UIGT Ointment erijjanjaba obulumi mu mubiri.\nSsonko yayongedde n'asaba gavumenti okukwatizaako amatendekero g'ebyemikono naddala ng'ekendeeza emisolo ku bintu ebyo ebikozesebwa mu kusomesa kubanga nago gakoseddwa embeera eyaleetebwa obulwadde bwa Corona. Abayizi okuli Andrew Maseruka (eyasinze banne) ne Joseph Jjuuko basiimiddwa olw'okusoma n'okweyisa obulungi okukira ku bannaabwe.\nSsente z'emmere zitabudde abasawo\nOmulongo asaze nnyina obulago lwa kumumma ssente z'omwenge\nOkujja kwa Ssemujju ku kya Sipiika kutemyemu abavuganya Gavumenti\nPalamenti eddako yaakubaamu 'omuliro' NRM 316, NUP 61, IND 78, FDC 285 NUP y'ereese akulira oludda oluvuganya\nKadaga, Nankabirwa ne Ssemujju bavuddewo bubi mu Palamenti


Bukedde Online - Laba engeri gy'osobola okufuna emitwalo 16 buli lunaku mu buti obukuma essigiri\nAbasumba b'abalokole baggudde olutalo ku sitaani n'emiryango gy'emagombe\nFresh Kid,Esther ne Ezekiel bacamudde abat...\nObuti obukuma essigiri obulinda okutundibwa.\nNGA tusemberedde okumalako omwaka, mmanyi bangi mwalina ebiruubirirwa nga gutandika naye abamu temusobodde kubituukako. Wabula tolina kuba mwennyamivu olw'embeera y'ebyenfuna oba oli awo ekulemesezza kubanga waliwo emirimu gy'osobola okutandikawo ne ssente entono n'okyusa obulamu omwaka ogujja.\nAbantu abamu banyooma obukolero obutono naye mwattu buyamba okukusitula. Bw'otunuulira Abachina baatandika na kukola bikwanso, buti bwa mannyo n'ebirala okwo kwe baazimbira okutuuka w'obalabira kati.\nLeero nkuleetedde ku bizinensi y'obuti obukuma essigiri, bizinensi eno nnungi kubanga akatale katandikira ku ggwe abukola ne kadda ku muliraanwa wo n'okweyongerayo anti mwenna mukuma essigiri.\nBangi wano okukuma essigiri bakozesa mafuta oba obuveera naye obuveera bwamutawaana eri obulamu bwabwe.\nOmukka oguva ku buveera gulwaza amawuggwe n'okuleeta kookolo era ekitongole ky'ebyobulamu mu nsi yonna kino kya kikakasa. Ate ku muntu akola bizinensi okugeza okwokya enkoko, ennyama oba emmere endala amafuta gayitamu ne gayingira mu by'okulya ekitta akatale. Mwattu obuti buno bw'enjogerako tebulina bulabe ku bulamu bwa muntu wadde okuvaamu ekisu.\nOKUKOLA OBUTI Funa ebikuta by'ebitooke n'obyanika n'oluvannyuma n'obifunamu ensaano, gattamu embuumbu y'embaawo okwo ogattako Micro wax (Tokozesa paraffin wax) oba bee wax ava mu njuki. Wano ojja kwetaaga akuuma ka Moulder akafulumya obuti nga bwekutte bulungi era kano tukatunda emitwalo 25.\nKkiro ya wax gisanuuse mu sseppiki, gattamu kkiro y'empuumbi ne gulaamu 250 ez'ensaano y'ebikuta by'amatooke otabule n'oluvaannyuma osse mu kyuma kifulumye obuti obwo.\nOjja kufulumya obuti mukaaga omulundi gumu nga mu ssaawa emu, ekitegeeza nti essaawa ojja kufulumya obuti 120, nga ojja kufuna saketi 24 nga buli emu ya 1000/- . Buli ssaawa ojja kuba okola emitwalo 24,000/- kyokka obeera otaddemu 10,000/- mu kugula ebikozesebwa.\nSsinga okola essaawa 12 ojja kusigaza 168,000/- ng'amagoba ng'oggyeeko z'otaddemu.\nEkirungi ekirala ekiri wano ojja kusigala ng'okuumye bulungi obulamu bwo. Akatale kagazi kubanga mu bantu abafumba emmere mu butale n'amaka ag'enjawulo ojja kuba obafunamu ensimbi ate ekyuma tekikozesa masannyalaze wadde amafuta.\nBw'omala okubufulumya obuteeka mu buveera bw'ojja okusibisa ne ppaasi kikuyambe okwongera okukekkereza ku ssente z'oteekamu.Uganda.+256 (0) 779 519 652+256 (0) 702 061 652Website: www.profbioresearch.com\nFaamu y'omugenzi Kategeya ey'e Lyantonde etabudde aba famire ye\nWalusimbi Owino yamulema n'adda mu kyalo gy'agaggawalidde mu bulimi n'obulunzi


Bukedde Online - Bannayuganda abakomyewo balojja ekiri e Juba\nBannayuganda abakomyewo balojja ekiri e Juba\nOwa Bukedde tv afudde ebula ennaku mukaaga okugattibwa\nPolisii erabudde ku batujju mu nnaku enkulu\nAdded 22nd December 2013\nBANNAYUGANDA 5,005 mu Uganda nga bano babadde South Sudan nga bayiiya ssente kyokka olw’olutalo olwabaluseewo mu ggwanga lino batandise okwetegula ekibabu.\nBya KIZITO MUSOKE ne GODFREY SSEMPIJJA\nKu bano 105 baayitidde mu bbanga ng’ennyonyi z’amagye ga UPDF ze zaabatuusizza ku kisaawe e Ntebe ku Lwokutaano ku ssaawa 10 ez’akawungeezi.\nBajjidde mu nnyonyi ya Uganda Air Cargo eyapangisiddwa gavumenti. Mu bajjiddemu kwabaddeko abaana 16, abalala baabadde bantu bakulu.\nBALOMBOZZE EMBEERA ERI E JUBA\nBannayuganda baalombozze embeera eri e Juba nti ekaabya amaziga kubanga okuva olutalo lwe lwabalukawo ku Lwomukaaga ekiro abamu baakubwa amasasi kyokka tebalina bujjanjabi bwe bafuna, mazzi, mmere ate abalala basibiddwa mu makomera tebalina buyambi. Ng’oggyeeko obutafuna kyakulya kyonna teri na kukomba ku mpeke yaatulo.\nKu baakomezeddwaawo kuliko musanvu abaakubiddwa amasasi, waliwo abazze n’eccupa z’amazzi ku mikono n’abalina ebiwundu.\nOmukyala ng'annyonyola embeera ye Juba\nABANTU BASALIBWA NGA MBUZI\nAnnet Kyogabirwa agamba: Embeera mbi nnyo e Juba abajaasi bajja n’emmundu ne bakuba bukubi masasi mu bantu abamu ne babasala ne babaleka awo, abalala babasalako obulago ng’abasala embuzi.\nJane Namalwa: Ebintu bye byonna byayonooneddwa ng’ate abadde yaakabisuubula.\nJohn Bosco Misanvu: Embeera eriyo etiisa nnyo kubanga tolina w’oddukira, wonna amasasi gavuga buli kifo awatali kusiriikiriza emisana n’ekiro.\nAbalala abalojja embeera y'eSudan kuliko Kaweesa Edward akola masannyalaze ng’abeera Najjanankumbi, Mwanje Keefa abeera Makindye, Kisekka Pafula muvuzi wa mmotoka mutuuze w’e Kasangati n’abalala bangi abaakomyewo nga bafeesa.\nAba UPDF nga bateeka abaalumiziddwa mu ambyuleensi okubatwala mu ddwaaliro.\nABAJJIDDE KU TTAKA NABO BATENDA EKIBABU\nMerida Nadunga w’e Budadiri agamba nti, Mmaze ennaku ssatu nga sirina kye ndidde. Nali nakitegeka dda nga nnina okusimbula ku lunaku lwa Ssande (ewedde) nkomewo mu Uganda, nsobole okulya n’abantu bange Ssekukkulu.\nKu Ssande nalinnye bbaasi ya Bakulu, okukomawo awaka, ku ssaawa 10 tugenda okuwulira ng’amasasi gavuga. Abaali balowooza nti bya kusaaga amasasi geeyongerera ddala okuvuga.\nMu kiseera ekyo twali tetulina ngeri gye tusobola kutambulamu kukomawo. Abasirikale ba South Sudan baatulagira obutafuluma mu bbaasi ezaali zisimbye mu ppaaka. Olutalo lwe twalowooza nti lugenda kuggwa mangu lwagaana ng’amasasi tegasirika.\nTwatudde mu bbaasi okumala ennaku ssatu okutuuka ku Lwokusatu nga tetufulumyemu. Ennaku zino zonna tubadde tetulya mmere, okujjako obwokulya bwe twabadde nabwo obutono.\nMu kiseera ekyo paaka ya bbaasi yabadde yonna yeetoloddwa abaserikale abagikuuma.\nOluvannyuma twasimbudde ku Lwokusatu ku ssaawa 2:00 ez’oku makya oluvannyuma lw’okututegeeza nti mu kkubo tewali buzibu.\nTwatambudde bulungi era mu kkubo tetwasanzeemu buzibu okutuuka ku ssaawa 10:00 ze twatuukiddeko e Gulu.\nOmukyala ne mutabani we, n'abantu abalala nga baakatuusibwa ku kisaawe e Ntebbe.\nSamuel Okot w’e Kitgum- amagye ga Sudan gaatusuzizza mu kkomera. Bwe nalaba ng’embeera etandise okwonooneka, nasalawo okukomawo e Uganda.\nOlunaku lwa Mmande lugenda okutuuka ng’embeera etabukidde ddala, kyokka nasobola okusaliikiriza okutuuka mu ppaaka.\nBbaasi mu paaka nagirinnye ku Lwakubiri ku Lwokusatu ne tusimbula. Bwe twatuuse ku nsalo ya Uganda ne Sudan, abasirikale ba Sudan baatukutte ne batuggalira abantu 50, nga tewali nsonga yonna gye batuwadde. Twabalaze buli kiwandiiko ekitukwatako kyokka ne batuggalira, nga kwe bateese n’okutukuba.\nBaatuyimbudde mu kiro ky’Olwokuna okujja mu Uganda, kyokka nga tewali musango gwonna gwe batuvunaanye.\nNagenze okutuuka e Kampala ng’ebintu byange sibiraba. Bwe mbuuza aba bbaasi bang’amba kimu nti biri mu sitoowa, alina ebisumuluzo talabikako.\nOMUKAGO GWA AFRIKA GUBIYINGIDDEMU\nGavumenti ya Uganda efulumizza ekiwandiiko ng’ekibiina ekigatta amawanga ga Afrika ekya AU bwe kisindise abakungu baakyo e Sudan okuteesa okuzzaawo emirembe e Juba.\nAbakungu ba AU abaakulembeddwa Katikkiro wa Ethiopia era nga ye ssentebe wa AU Hailemariam Desalegn, Okello Henry Oryem ono nga minisita wa Uganda omubeezi ow’ensonga z’omunda, Mahamoud Ali Youssouf minisita w’ensonga zeebweru owa Djibout, Amina Mohamed owa Kenya, owa Somalia ne Sudan be baagenze okuteesa okuzzaawo emirembe.\nOkulwanagagana kukyagenda mu maaso nga mu ggwanga lino. Bannanyuganda musanvu balumiziddwa mu lutalo ate abakyala Bannayuganda babiri bakakiddwa omukwano mu kanyolagano akali e Juba ate abaafudde omuwendo tegumanyikiddwa.\nNe bano baabadde Juba\nOBAMA ASINDISE BAKOMANDO E JUBA\nAMERIKA esindise bakomando abakambwe e Juba okutaasa abantu baayo abali mu ggwanga lino n’ekitebe kyabwe.\nPulezidenti Obama asindise abajaasi 45 okutaasa ekitebe kya Amerika ekisangibwa e Juba obutayonoonebwa lutalo n’okutaasa abantu baayo.\n“Abasudani mu 2011 beetaba mu kukuba akalulu okussawo eggwanga eppya era ne beeyama okussaawo emirembe n’ enkulaakulana, kyokka ekiseera kino ekintu kye baasuubiza bakisudde bazzeeyo mu biseera by’entalo n’obusambatukko kino kyennyamiza nnyo” Obama bwe yagambye okusinziira ku lupapula lwa Daily Mail.\nAsabye Abamerika bonna abali e Juba okukyamuka amangu era n’asaba enjuyi zombi okutuula ku mmeeza okukkaanya.\nDayirekita wâ€™essomero agudde nâ€™afa\nKkooti ezzizzaako Nandala Mafabi\nEmpaka z'okusoma Kulaani zitandika Lwakutaano ku Urban TV\nBad Black atabukidde Gavumenti: Ayagala bamusasule obukadde 500 ez'akalango


Bukedde Online - Museveni bamuwadde engule y'okulwanirira emirembe mu buvanjuba bwa Afrika\nMuseveni bamuwadde engule y'okulwanirira emirembe mu buvanjuba bwa Afrika\nMuwala wa Mbabazi enkya lw'ayanjula mwana...\nAbasajja mulekere abaana amabeere - Minisita...\nEKIBIINA ky’obwannakyewa ekirwanirira emirembe mu nsi ekya Global Peace Foundation kiwadde Pulezidenti Museveni ekirabo ky’omuntu asinze okutakabanira emirembe mu buvanjuba bwa Afrika.\nMuseveni ng’awanise ekikopo kye baamuwadde olw’okulwanirira emirembe mu buvanjuba bwa Afrika. Emabega we (ku kkono) ye Amani Abeid Karume eyali pulezidenti wa Zanzibar. Ku ddyo ye Dr. Robert A. Schuller owa Global Peace Foundation Council.\nMuseveni yasiimiddwa olw’okufaayo okutuuzanga abakulembeze abasoowaganye n’okuweereza amagye mu mawanga amalala okukuuma emirembe.\nKino azze akikola mu mawanga nga Burundi, Rwanda, Kenya, South Sudan ne Somalia. Uganda era y’ensi esinga okubeeramu abanoonyi b’obubudamu mu Afrika. Basukka akakadde.\nOkusiima Museveni, baabadde mu lukuhhaana olwa ‘6th Global Peace Leadership Conference’ olw’ensi yonna olwatudde ku Speke Resort e Munyonyo. Lwetabyemu abakulembeze abasob mu 1,000. Olukuhhaana luno olwakomekkerezeddwa ku Lwokuna, lwamaze ennaku bbiri.\nLubeerayo omulundi gumu mu mwaka. Olunaddako lwakubeera mu South Korea mu 2019.\nMuseveni mu kwogera kwe yasanyuse olw’okumusiima kyokka n’ategeeza nti Abafirika bwe baba baagala okutebenkeza ensi zaabwe balina okwewala okubeera abaluvu.\nObuluvu yalaze nti buvuddeko obutabanguko kuba abantu tebalina bugumiikiriza eri bannaabwe era beewale n’okulowooza nti buli kizibu okukimalawo balina kusooka kufuna buyambi okuva mu mawanga g’ebweru.\n“Okuva mu 1960, Congo teddangamu kufuna mirembe okuva Patrick Lumumba lwe yatemulwa, wadde ng’ekibiina ky’amawanga amagatte weekiri.\nAbatta Lumumba be baavaako obuzibu era beemanyi,” Museveni bwe yagambye.\nPulezidenti yasabye ensi yonna okuwagira okwegatta kwa North Korea ne South Korea, ensi ebbiri ezimaze emyaka kumpi 50 nga zisojjagana.\nYagambye nti okwegatta kw’ensi nga Girimaani ne Vietnam byaziyamba okukula mu byenfuna.\nDr. Hyun Jin Preston Moon, omutandisi era ssentebe wa Global Peace Foundation yagambye nti alina ekirooto ky’okulaba nga Abakorea beegatta ne beekolera ku bizibu byabwe nga bali bumu.\n6th Global Peace Leadership Conference


Bukedde Online - KCCA yeddizza ekibangirizi ky'e Kamwokya\nSsente azinoga mu kukola 'waffle'\nOmusawo awabudde ku bagenda okuwa Evelyn L...\nABAVUBUKA e Kamwokya ababadde bawambye ekibangirizi ky’ettaka lya KCCA basobeddwa bw’ekizinzeeko n’ekikubako olukomera n’ebawa ebiragiro nti teyagala kulaba addamu kukikozesa nga tasabye lukusa.\nAba KCCA nga basiba sseng’enge ku kibangirizi.\nBya HANNINGTON NKALUBO ABAVUBUKA e Kamwokya ababadde bawambye ekibangirizi ky'ettaka lya KCCA basobeddwa bw'ekizinzeeko n'ekikubako olukomera n'ebawa ebiragiro nti teyagala kulaba addamu kukikozesa nga tasabye lukusa.\nEkibangirizi kino ekisangibwa mu maaso ga Bank ya Opportunity e Kamwokya okumpi n'ekitebe ky'ekibiina kya NUP ku luguudo lwa Old Kira Road, KCCA yakyeddizza ku Lwokutaano. KCCA yasoose kuyiwa baserikale baayo ku kibangirizi kino n'efuna ne loole ya poliisi nnamba okugendawo.\nGye buvuddeko aba KCCA baagendawo okwezza ekibangirizi kino kyokka abavubuka nga bawagirwa abakulembeze ne babatwala nga tebalinnya. Ku Lwokutaano, aba KCCA baagenze beetegekedde olutalo kyokka abavubuka tebaatawaanye kulwana na baserikale ne bavaawo.\nEkibangirizi kiweza obunene bwa yiika nnamba. Akulira okutegekera Kampala Central era atambulirwako ebya pulaani n'okuzimba mu Kampala Central, Valley Agaba yagambye nti ekibangirizi kyabwe kibadde kirugenze. Yalabudde nti waliwo ababadde bakozesa abavubuka n'ekigendererwa ky'okutwala ettaka eryo.\nAgaba yalambise nti aba bbanka ababadde basimbamu mmotoka n'abamu ku bavubuka aboolezaamu mmotoka baddembe okusigala kasita mu kiseera kino nga KCCA tebannaba kulikulaakulanya. Wabula kansala w'ekitundu Daud Lwanga yategeezezza nti bonna ng'abakulembeze bakimanyi nti ettaka lya KCCA era nti ababadde n'ebigendererwa ebiritwala babadde bvakyamu.\nKyokka yasabye KCCA ekkirize ekibangirizi ekyo kikozesebwe abaana okuzanyiramu kubanga ebyalo byonna e Kamwokya tebirina wadde ekibangirizi abaana we bazannyira. Lwanga yagambye nti KCCA ekisimbeko emiti n'okukitereeza abatuuze basobole okukiwummuliramu.\nGombya alayiziddwa okumyuka Meeya wa Kampala Central\nMakerere ewadde Kato Lubwama ebiwandiiko n'awaga\nSikakasa oba ye musajja omutuufu\nBizinensi okukula tonyooma bantu


Abakulu Bazze Kusumagira Oba Kukola? – NBS TV\nAbakulu Bazze Kusumagira Oba Kukola?\nAbakulemebeze mu district ye Kanugu babukeleleza nkokola okulaba nga banogela edgala ekizibu kyebyenjigiriza mu district ekifusiiza district eno ekisekererwa. Mu bituukidwaako kwekuli okubonereeza abakulila amasomero abanaffu mpozi nokugoba abo abalemererwa okuyiisa abayizi mudaala elisoooka mubibuuzo byakamalilizo.\nWabula abakulu bakanze kukuba matama nga abasomesa bekikwaatako bali mutuulo nga bangi ekibasisimudenga zengaalo mpozi nobulango obwenjawulo gamba nga olukiiko okuwumulamu abantu okusobola okufuna kebalya.\nTags: Kanung DistrictKanungu Leaders\nAll Hell Breaks Loose in Kabaziguruka Court Martial Trial\nPaalimenti Etabuse Ku Bamusigansimbi\nMukenenya Alinye Kubizinga Kalangala\nMeasles Outbreak Hits Mbale\nThe Campus Episode 7 Segment 1


Bukedde Online - Bagobye 90 mu Flying Squad\nStella Nyanzi akyakuumiddwa mu kaduukulu...\nSsegawa be yaleseewo bafunye abasajja ababatwala...\nPOLIISI egobye abaserikale ababadde bakola ne Flying Squad n’eragira wabeewo okusunsula okw’enjawulo ku bantu abayambako ekitongole ekyo mu bikwekweto ebikolebwa.\nAba poliisi n’aba Flying Squad nga bakola ebikwekweto ku myala mu Kampala gye buvuddeko.\nPOLIISI egobye abaserikale ababadde bakola ne Flying Squad n’eragira wabeewo okusunsula okw’enjawulo ku bantu abayambako ekitongole ekyo mu bikwekweto\nEkiragiro ekibagoba kyavudde wa muduumizi wa poliisi mu ggwanga, Martin Okoth Ochola oluvannyuma lw’okukizuula nti abayambako Flying Squad (bamanyiddwa nga Operatives) kumpi bonna tebaasunsulwa bulungi ekivaako okuwa amawulire amakyamu n’okukwata abantu mu ngeri etagoberera mateeka.\nWadde omuwendo gw’abaagobeddwa poliisi teyaguwadde, wabula ensonda mu\nFlying Squad zaategeezezza nti abaagobeddwa bali 90.\nOkubagoba kiddiridde akavuyo mu kitongole kya poliisi ekirwanyisa abazigu ab’emmundu n’okukola ku misango egy’amaanyi ekiyitibwa Flying Squad okweyongera.\nEnsonda zaategeezezza nti, Ochola bwe yafunye okwemulugunya yakubidde dayirekita w’ekitongole kya poliisi ekinoonyereza ku buzzi bw’emisango (CID) AIGP Grace Akullo\nn’omuduumizi wa Flying Squad Peter Kakonge batereeze ekitongole.\nOmwezi oguwedde, katono abaserikale ba Flying Squad bakubagane n’abaserikale ba poliisi y’e Kitebi amasasi bwe baali bagenze okununula bannaabwe abaali bakwatiddwa ne baggalirwa ku poliisi eno.\nAbaalumba okununula abasibe, kw’aliko abaserikale abalina nnamba mu poliisi n’abo abayamba ku Flying Squad okukola ebikwekweto byayo (Operatives) aba Flying Squad ne basinza aba poliisi y’e Kitebi amaanyi ne babaggyako abasibe.\nMu lipooti, atwala poliisi y’e Kitebi gye yakola mu bakama be ku byaliwo, yagamba nti nga October 28, ekiro ku kisaawe e Wankulukuku mu kivvulu kya Bukedde FaMa Embuutikizi ekyali kituumiddwa ‘Embuutu y’embuutikizi Kalakata’ aba Flying Squad ne ba ‘operatives’ baabwe nga n’abamu baali baagobwa dda mu poliisi, baayingira mu kisaawe e Wankulukuku nga bakaalakaala n’emmundu.\nYagamba nti, abamu baali bamenyi b’amateeka lukulwe ate abaalina emmundu baliko abantu be baali baagala okukwata ne bateekawo akavuyo kwe kulagira basajja be babakwate okutangira okuyiwa omusaayi.\nBataano ku bbo baatwalibwa ne baggalirwa ku poliisi y’e Kitebi bannaabwe gye baalumba ne bamenya akaduukulu ne babaggyamu ku mpaka.\nKyokka oluvannyuma kyategerekeka nti, gwe baali baagala okukwata, yali mumenyi\nw’amateeka eyali anoonyezebwa ku misango gy’okubba mmotoka ne ssente obukadde\n200. Lipooti y’atwala poliisi y’e Kitebi bwe yatuuka ew’omuduumizi wa poliisi mu ggwanga, kwekulagira ensonga eyo enoonyerezebweko kubanga mu mateeka, ba ‘Operative’ tebateekeddwa kukwata ku mmundu, balina kuyambako ku baserikale.\nWiiki ewedde, bazzeemu ne balumba kkooti ya Buganda Road okukwata Ssaalongo Ibrahim Ssemanda agambibwa okubeera omubbi w’emmotoka owoolulango.\nSsemanda yabadde ayimbuddwa ku kakalu ka kkooti kyokka ng’alina emisango emirala egy’okubba mmotoka ya muwala wa dayirekita wa JATT Charlie Asiimwe. Baamenye akaduukulu ng’aba famire ye baagala okumutolosa ne bamusinkambulayo.\nWabaddewo n’okwemulugunya okuva mu bantu ku ngeri embi gye bakolamu omulimu gwabwe ng’ate abakulira poliisi baali baasalawo okutereeza ekitongole kino kituukane n’omutindo gwa poliisi mu nsi yonna.\nEnsonda zaategeezezza nti, basoose kubayita bonna ku kitebe ky’ekitongole kya poliisi ekinoonyereza ku misango e Kibuli ku nkomerero ya wiiki ewedde.\nEkyabayisizza e Kibuli mwabaddemu okumanya obungi bwabwe, ebibakwatako ne gye bakolera.\nOmuduumuzi wa Flying Squad Peter Kakonge yagambye nti, abantu abo baabayimirizza nga bwe balinda okubasunsulamu balabe abalina ebisaanyizo be\nbasobola okukola nabo n’abo abatalina bisaanyizo bibasobozesa kukola na kitongole baddeyo bakole ebirala.\n“Kituufu ba Operatives ababadde bakola ne Flying Squad\nbayimiriziddwa ku mirimu nga waliwo ebintu bye twetegereza”\nKakonge bwe yategezezza Bukedde eggulo.\nYagasseeko nti: ba ‘Operative’ bangi tebalina butendeke mu bya kijaasi butuukana na bwa baserikale.\nOmu ku bali mu poliisi yagasseeko nti: Abasinga amaanyi gaabwe ge gabadde gabeeyimirira mu kukola n’ekitongole kino, kyokka n’emmundu babadde bazikwata\nwadde ng’abasinga tebalina bukugu bumala ku nkozesa yaazo, abaddukanya poliisi kye balabye nti kya bulabe.\nWabula ensonda mu poliisi zaategeezezza nti waliwo abaserikale abagwa mu ttuluba lino 10 abasigadde nga bakola oluvannyuma lw’okusunsulibwamu ne kizuulwa nti balina obusobozi obukola emirimu omuli okukola ebikwekweto ne bakwata ababbi n’abamenyi b’amateeka nga babalinako obujulizi obubaluma, okwawukanako\nku bannaabwe babadde bakozesa amaanyi ga Flying Squad okuggya ssente mu bantu be baba bayunzeeko emisango.


Bukedde Online - Museveni alabudde abatiisatiisa abawagizi ba NRM : "Abanaakwatibwa mujja kukyejjusa"\nMuseveni alabudde abatiisatiisa abawagizi ba NRM : "Abanaakwatibwa mujja kukyejjusa"\nDr. Badru Kiggundu ne Besigye bawaanyisiganyizza...\nAbeesimbyewo bayungudde ab’okukuuma obululu...\nMuseveni era azzeemu okulabula abatiisatiisa abawagizi be bajja kukyejjusa . ‘’Akabwa akasiru kaboggolera enjovu,’’ Museveni bw’alabudde. Agambye nti abayigganya abawagizi be abamu babatomera ne bodaboda n’okubakolako ebikolwa ebirala kyokka bajja kukijjamu enjawulo nga bakwatiddwa.\nPulezidenti Yoweri Kaguta Museveni ng'ayogerera mu lukung'aana lwe olufundikidde kampeyini mu kisaawe e Kololo\nPULEZIDENTI Museveni agaanyi poliisi okuddamu okuyoola abantu mu bikwekweto by’obwa kirereese ebyakazibwako erya ‘’ayido’’.\nMuseveni era asuubizza okuzimbira abasuubuzi mu Kampala ebizimbe eby’ebbeeyi entono bawone bannyini bizimbe ababanyunyunta n’okubasaba ssente z’obupangisa mu ddoola, n'asuubiza n’okwongera okuzimba obutale okusenguliramu abatembeeyi abaagobwa ku nguudo.\nMuseveni abyogeredde ku lukung’ana lwe olusembyeyo e Kololo mu Kampala ng’akuba kampeyini mw’akungidde abantu okulonda : ‘’Omusajja omukulu ow’enkofiira (Museveni) n’abantu abakutte bendera ya NRM.\n"Bwe mumala okulonda temuvaawo akalulu mukakuume okutuusa lwe banaakabala mumanye ebivuddemu,’’ Museveni bwe yagambye ebbiina ly'abawagizi ba NRM mu kisaawe e Kololo.\nMuseveni era azzeemu okulabula abatiisatiisa abawagizi be bajja kukyejjusa .\n‘’Akabwa akasiru kaboggolera enjovu,’’ Museveni bw’alabudde. Agambye nti abayigganya abawagizi be abamu babatomera ne bodaboda n’okubakolako ebikolwa ebirala kyokka bajja kukijjamu enjawulo nga bakwatiddwa.\nYalabudde abalya ssente za gavumenti be yayise emmese n’agamba agenda kuleeta obukodyo obubakwata . N’agamba nti Jennifer Musisi abadde akoze nnyo okulwanyisa ‘’emmese’’ naye eddagala ly'akozesa kkambwe nnyo lyetaaga okujungulumuuko.\nAbamu ku babbi bano anokoddeyo abalya ssente z’amalwaliro ne gatasobola kuyamba bulungi bantu ba bulijjo.\nAsuubizza okubunyisa amazzi ga ttaapu ebbeeyi esobole okukendeera wamu n’okwogera ne bannyini bizimbe baleme kusaba nnyo bantu ssente za kaabuyonjo.\nAsuubizza okuzimba obutale e Kasubi, n’ebitundu ebirala kiyambe abasuubuzi okufuna we bakolera.


Bukedde Online - EMYAKA 20 EGY'AMATIKKIRA: Omukwano gwa Kabaka n'abavubuka gukuze\nSsaabasajja atuwadde ekyokulabirako\nAbabaka be baawa obukadde 103 ez'emmotoka ...\nTEWALI kubuusabuusa nti Ssaabasajja yatongoza omulembe gw’abavubuka mu Buganda.\nObwakabaka ebbanga lyonna bubadde bumanyiddwa okukolamu abantu abakadde, wabula Kabaka abadde akozesa abavubuka okumala ebbanga mu bitongole eby’obuvunaanyizibwa.\nAbabadeko baminista mu minisitule y’abavubuka kuliko Mathias Mpuuga, Florence Bagunywa Nkalubo, Charles Peter Mayiga ne Henry Ssekabembe aliko kati. Bano bonna bayiseeko mu kibiina kya Nkoba Za Mbogo.\nAbavubuka bangi ababaddeko e Mmengo bafunyeemu, bafuuse baabuvunaayizibwa era abamu bakiise mu Palamenti y’eggwanga.\nKu bano kuliko Mathias Mpuuga akikirira Munisipali y’e Masaka, Ssegona Lubega eyaliko ssentebe wa Nkoba Za Mboga e Makerere kali ali mu Palamenti; Nambooze Betty eyaweerezanga Ssaabasajja ali mu Palamenti n’abalala bangi.\nNkoba Zambogo ky’ekibiina omwegattira abayizi abasoma mu matendekero aga waggulu nga kino kyazaala ebibiina ebirala nga Emiti Emito omwegattira abayizi abasoma siniya n’ekya Pulayimale ekiyitibwa Akaliba Akendo.\nBino bikoze kinene okwagazisa abavubuka eggwanga lyabwe n’okubakunga okwekulaakulanya n’okwettanira okusoma n’okutendekebwa mu mirimu egy’enjawulo.\nMu 2012 Minisitule y’abavubuka e Mmengo yatandikawo enkola y’okunoonyeza abavubuka emirimu egy’enjawulo era David Ssekamwa akulira pulojekiti eno agamba nti bukya bagitandika abavubuka 375 be baakagiganyulwamu ne bafuna emirimu.\nSsekamwa agamba nti baatandikawo ekibiina kya Hope for Single Mothers nga kino kiyamba okubudaabuda abawala abazadde abaana kyokka abasajja ababazaddemu ne babalekawo.\nKibayamba okulabirira abaana baabwe naddala okubasasulira ebisale by’essomero, okubawa obujjanjabi nga balwadde ate bamaama bafuna okusomesebwa okwenjawulo okuyiga ebyemikono nabo okwetandikirawo emirimu basobole okwebeezaawo.\nEbibiina ebirala eby’okwekulaakulanya bitandikiddwaawo nga ku bino kuliko Ssuubi lya Buganda omwegattira abavubuka ababa bamaze emisomo gyabwe mu matendekero aga waggulu.\nKino kisomesa abavubuka abamaze okusoma okuyiga ebyobulimi n’obulunzi eby’omulembe basobole okweggya mu bwavu.\nCasimiri Mukasa, omuwandiisi mu kibiina kino agamba nti baatandikawo ne SSACO mwe bayita okuyamba mu byensimbi abavubuka ba Buganda nga Ssaabasajja Kabaka bwe yabakuutira, era gye bujja basuubira okugifuula SSACCO bbanka .\nBaganda Ngabo Workers Association (BANGAWA) kino mwe mwegattira abavubuka okusinga abasuubuzi abakolera mu butale obw’enjawulo.\nBANGAWA kikumaakuma abavubuka abasuubuzi, okuyooyoota ebifo byobuwangwa n’okuwa Kabaka obukuumi.\nWaliwo ekibiina ekirala ekyatongozebwa mu mwaka gwa 2010 nga kino kigenda mu masomero ag’enjawulo nga kigezaako okusomesa abayizi n’okubaagazisa= amasomo g’ebyemikono , nga kigenderera okubayamba bwe bamala okusoma baleme kubulwako kye bakola.\nMinisita omuggya avunaanyizibwa ku byabavubuka, Henry Ssekabembe agamba nti wadde tannaba kwetegereza bulungi mirimu gya bavubuka , Polojekiti z’abavubuka tagenda kuzitaataaganya kuba ze yaakalabako zibadde zitambula bulungi wabula agenda kuzongeramu amaanyi.\nEkyetaagisa kati ye Mmengo okufunawo engeri gy’essaawo amalundiro, ffaamu n’amatendekero g’ebyemikono mu buli ssaza okuwa abavubuka emirimu n’okuwa ekyokulabirako gye bali nti Abaganda nkoba za mbogo!\nEMYAKA 20 EGY’AMATIKKIRA: Omukwano gwa Kabaka n’abavubuka gukuze\nBakyala b'omubaka Munyagwa bakoze katemba mu kkooti ng'ayimbulwa


Bukedde Online - Musolooza akkirizza okukuma ekyoto\nMusolooza akkirizza okukuma ekyoto\nAbaami bâ€™eggombolola ya Makindye Ssabagabo batuuziddwa\nEnsonga zâ€™obusika zitabudde Abalangira\nAdded 7th December 2010\nAgambye nti Kabaka yalagira kimale ennaku mwenda nga kikumibwa Abalangira nâ€™Abambejja abakulemberwamu David WassajjaÂ gattako Bannaalinya basobole okusabira Obuganda okuvvuunuka akaseera akazibu ke bulimu.\nKyali kyakamala ennaku ssatu AmasiroÂ neÂ gakwata omuliro.\nFredrick Mbabaali Kiw\nFredrick Mbabaali Kiwanuka (Musolooza) ye yategeezezza akakiiko kano akakulirwa omulamuzi George Engwau nti ekyoto kyâ€™Abatabaazi ye yakikuma ku biragiro bya Kabaka Mutebi.\nâ€œKatikkiro Ying J.B Walusimbi yankubira essimu ngâ€™ampita mu Masiro e Kasubi mu bwangu nsisinkane Nnaalinya Namikka. NnamusangayoÂ ne Nnaalinya Namikka nâ€™Omulangira Wasajja. Bantegeeza nti Beene yamulagidde nkume ekyoto kyâ€™Abatabaazi okumalaÂ ennaku mwendaâ€Â Musolooza bwe yategeezezza.\nâ€œOlunaku olwasooka nga March 13, Namikka yatutegeeza nti Kabaka yali ayagala twegayirire mu ngeri bassekabaka abalala gye baakolangamu nga bakuma ebyoto byâ€™Abatabaazi nti kubanga waaliwo ebizibu omwali okumugaana okulambula ensi ye ngâ€™e Bugerere ne Buluuli nâ€™ebirala,â€ Musolooza bwe yagasseeko.\nYagambyeÂ ntiÂ yagulaÂ kkiro zâ€™ennyama 10 eyâ€™embuzi nâ€™eyâ€™ente nâ€™eteekebwa ku kyoto. Esinga yayokebwa nâ€™efuuka bisirinza entono ne bagiriira awo ku mwenge. Kyokka olunakuÂ Amasiro lwe gaayokebwa Namikka ne Wasajja tebaaliwo.\nâ€œTwali twokya nnyama omu ku bazaana nâ€™ajja ngâ€™adduka nâ€™okukuba enduulu nti Amasiro bagateekedde omuliro olwo ne tudduka okugazikiza kyokka ngâ€™omuliro gutusinza amaanyi. Twasobola kutaasaako bazaana ba Kabaka abasula mu Muzibwazaalampanga,â€ Musolooza bwe yagambye.\nAbamu ku bajulizi abazze balabika mu kakiiko babadde batankana ekyoto kyâ€™Abazira nga bagamba nti tebamanyi lwaki kyakumibwa.\nKyokka Musolooza yagambye nti ngâ€™oggyeko ekyoto Ggombolola kyâ€™akuma mu Lubiri lwa Kabaka e Mmengo nâ€™ekya Buganda Mirembe ekibeera mu Masiro e Kasubi, nâ€™ekyoto kyâ€™Abatabaazi yâ€™ateekeddwa okukikuma nti kyokka kino tekitera kukumibwa okuggyako nga waliwo obwetaavu. Mu myaka mukaaga gye yaakamala e Kasubi yakakikuma emirundi ebiri\nMusolooza era yayogedde nâ€™ebyaliwo nga poliisi yeezooba nâ€™abantu be yali eziyiza okuyingira mu Masiro okutuusa Gen. Katumba Wamala lwe yajja nâ€™engeri mmotoka za poliisi ezizikiriza omuliro gye yasooka okusaagira mu byâ€™okugazikiza.\nAte omujulizi omulala Omumbejja Nnaalinnya Nakayaga Mirimo yategeezezza nti omuliro ogwayokya Amasiro agussa ku Katikkiro waago Ssaalongo Mulumba eyatwala â€˜Emiwambo yâ€™oku Masiro egyali gyateekebwako okugaganga abazigu.â€™\nYayogedde nâ€™embiranye eyaliwo ngâ€™abantu balwanagana nâ€™abakuumi ba pulezidenti Museveni nga tebagaala asooke Kabaka kuyingira mu Masiro nti kubanga â€œteyalinayo kitaawe oba jjajaawe gwe baali baziiseemu ate ngâ€™aba Kabaka bonna bagalamidde omwo era nâ€™enkolagana ye ne Kabaka yali si nnungiâ€.\nâ€˜Omukazi yanoba nâ€™abaana bange, omu yamunziriza mufuâ€™\nEkisiibo kyakusonyiwa bonna abaakusobya\nEkisiibo ekitandise kitegeeza ki gy'oli?\nTunyweze Katonda byâ€™ayagala - Rev. Lwere


Munnamawulire James Kunobwa afudde!! Ebyafaayo bye,Yaliko ne Sipiika wa Mukono - Watchdog Uganda\nMunnamawulire James Kunobwa afudde!! Ebyafaayo bye,Yaliko ne Sipiika wa Mukono\nABANTU be Mukono ne Namagunga baguddemu ensisi oluvanyuma lw’okufuna amawulire ag’okufa kwa Munnamawulire ate munnabyafuzi mu kitundu kyabwe James Kezaala Kunobwa eyafiiridde mu Ddwaliro lya Mukono Church of Uganda mu Kibuga kye Mukono.\nKunobwa abadde atawanyizibwa obulwadde bwa Pulesa era nga gye buvuddeko yawebwako ku kitanda mu ddwaliro lye limu navaayo nga akubye ku matu.\nWabula olw’eggulo lwa Sande abatuuze be Mukono baafunye amawulire nti afudde ekyabewunyisizza.\nKunobwa yali munnamawulire wa leediyo ye Ggwanga mu myaka gya 1970, naddala ku mulembe gwa Pulezidenti Idi Amiin Dada nga asoma amawulire saako n’okugakungaanya, kuno yagattangako okusoma amawulire ku ttivvi ye Ggwanga eyayitibwanga UTV era nga abantu bangi baamumanyira nnyo ku lulimi olungereza lwe yali afuuwa ebiseera ebyo.\nOno yakolerako ne kitongole kya mawulire ekye Ggwanga lya Bungereza ekya BBC, nga eno yali musasi wa mawulire mu bitundu bya Buwarabu.\nBwe yanyuka egya mawulire yatandika olugendo lwe mu by’obufuzi era mu mwaka gwa 2006 yafuuka kkansala akiikirira e Ggombolola ye Nagojje ku Disitulikiti e Mukono, ono olwali okutuuka mu kkanso yalondebwa okufuuka omukubiriza w’olukiiko lwa Disitulikiti, era mu kiseera we yaberera mu ntebe y’obwa Sipiika yafuna engule nnyingi ezilaga nti ye yali Sipiika asinga okulaga omutindo mu kukubiriza enkiiko mu Ggwanga lyonna.\nYakomawo ne yeesimba mu kifo kyobwa Kkansala mu mwaka gwa 2011 era nawangula kyokka kuluno yali ammiddwa obwa Sipiika mu kulonda, mu kulonda okwali okwa kassameeme oluvanyuma yagenda mu kkooti n’esazaamu eyali alondeddwa Mubarack Mubiru Sekikubo naddamu okwesimbawo era nawangula ekifo ekyo okutuusa bwe yanyuka eby’obukulembeze mu mwaka gwa 2016.\nMakerere University strike: Guild president arrested again, whisked off to unknown destination


Katikkiro ayingira Butikkiro omwezi ogujja – Buganda Today\n12th June 2018 bugandatoday Culture & society, luganda, Mengo, news\nEnsoda enekusifu zitegezeeza nti okuyoyoota Butikkiro kati kuwedde era nga kisubiirwa nti omwezi ogujja (ogw’Omusanvu) Katikkiro agenda kuyingira ennyumba eno. Butikkiro ge maka ga Katikkiro amatongole era gasangibwa mu mu maaso g’omulyango ogutunudde mu Wankaaki w’Olubiri lw’e Mengo.\nNga Kawenkene Milton Obote tanaba kujjawo Bwakabaka, Katikkiro yabeeranga mu Butikkiro era nga kino kyasobozesanga Kabaka okumutumya obudde bwonna kubanga yamubeeranga kumpi ddala. Jjukira nti edda teewali masimu oli gasobola kuba ate ekirala amaka amatongole gayamba nga Katikkiro okutukiriiza obuvunanyibwa nga talina ky’ayoya.\nKatikkiro Charles Peter Mayiga ng’alambula ennyumba Butikkiro\nGune gwe mulundi ogugenda okuba ogusoose Katikkiro okubeera mu Butikkiro mu myaka 52 era kabonero k’amaanyi eri Obuganda. Ennyumba no yaddizibwa Obuganda emabegako oluvanyuma lw’abanonyereeza ku bulwadde bwa Mukenenya (Joint Clinical Research Centre) okujjabuka. Okusooka, Kabaka yali abagambye basigalemu nga bwebazimba ekitebe kyaabwe e Lubowa ku luguudo lw’Entebe kubanga yali tayagala kutatagaanya okunonyereeza kuno. Bwebamala okuzimba ekitebe kyaabwe, olwo ne bava mu nnyumba eno.\nEnnyumba eno kati eziddwa bugya. Katikkiro okubeera n’amaka amatongole nkola yava dda nnyo era nga bwe guli mu nsi engunyufu zonna ng’abakulembeze babeera n’amaka amatongole.\nBakatikkiro bonna ababaddewo ku Mulembe Omutebi bazze bakolera emikolo emitongole okugeza ng’Embaga ya Ddamula mu maka gaabwe ate ng’abamu oluusi tebalina na maka gagya mu kitiibwa kya Katikkiro. Okubeera n’amaka amatongole kijja kuyamba nnyo mu ntambuza y’emirimo e Mengo.\nKatikkiro, Omuwanika Owek Robert Waggwa Nsibirwa (essaati emyufu), n’Omukungu Lillian Kaddu owa Namulondo Investments nga balambula ebimuli ebiri mu Butikkiro\nKatikkiro bw’ayingira ennyumba eno awo kitegeeza nti ne Ssaabasajja Kabaka ajja kuddamu okubeera mu Lubiri lw’e Mengo. Ennaku zino Kabaka abadde atandise okukolera mu Lubiri e Mengo kubanga kati Twekobe yonna etemagana nga mukene.\nOkuzaawo Butikkiro ne Kabaka okukolera mu Lubiri e Mengo bye bimu ku bibala ebya Amatikkira Jubireewo Obuganda nga bukuza emyaka 25 okuva Kabaka Ronald Mutebi lweyatuziibwa ku Namulondo ya bajjajjabe.\nPrevious Post:Kabaka sends delegation to Bunyoro\nNext Post:When did Katikkiro Mayiga become relevant to Nambooze?


Bukedde Online - Loodi Meeya takyaddamu kukubiriza nkiiko za KCCA\nAb'e Kawempe beekokkola kazambi abakulukutiramu...\nOLUVANNYUMA lw’ennongoosereza ezaakoleddwa mu tteeka erifuga Kampala okulangibwa mu katabo k’eggwanga aka Uganda Gazette ne zitandika okukola, Loodi meeya Erias Lukwaago tagenda kuddamu kuyita wadde okukubiriza olukiiko lwonna nga bw’abadde akola.\nDayirekita wa Kampala, Andrew Kitaka yategeezezza nti olukiiko lwa Loodi meeya Lukwago lwe yasembye okukubiriza mu tteeka ekkadde lwabaddewo ku Lwokubiri era lwayisizza ebintu bingi.\nLwatudde ku City Hall ku kuwabulwa kwa minisita wa Kampala, Betty Amongi Ongom. Lwateesezza ku bintu eby’enjawulo omuli embalirira y’ekitongole ey’omwaka 2020 – 2021 ey’obuwumbi 323 nga tekuli mutemwa gwa buwumbi munaana ogwabaliriddwa okukola ku oﬁ isi ya sipiika n’abamyuka baabwe.\nEnnongoosereza mu tteeka erifuga Kampala yalangiddwa ku Mmande wiiki eno. Ewa Lukwago obuyinza okulonda olukiiko lwe olufuzi lwa bantu bataano nga kuliko omumyuka we gwe yalonda edda, Hajjati Sarah Kanyike, akola ku by’enguudo, ebyensimbi\nssaako n’abakulembeze babiri bonna bagenda okuggya mu bakkansala. Kyokka obuyinza bw’okuyita n’okukubiriza enkiiko bwassiddwa mu oﬁ isi ya sipiika. Loodi meeya yayongeddwa obuyinza bw’okuteekateeka ebiba bigenda okuteesebwako mu lukiiko ebiyamba okukulaakulanya ekibuga.\nKitaka yategeezezza nti baatandika dda okukola ku nteekateeka y’okufunira basipiika oﬁ isi n’ebikozesebwa byonna. Bagenda kukola ku ntegeka y’okubalonda emirimu gisobole okutambula nga tewali kisannyaladde.\nEnkiiko zonna mu munisipaali ettaano ezikola Kampala tezikkirizibwa kuddamu kutuuzibwa mu nkola enkadde ebaddewo.\nOﬁisi y’akola nga dayirekita wa Kampala, Andrew Mubiru Kitaka eteekwa kusooka kukola ku nteekateeka za kulonda basipiika bonna mu nkiiko zino.\nOluvannyuma basipiika bwe banaamala okulondebwa ng’enkiiko ziddamu okuyitibwa n’okutuuzibwa mu nkola empya.\nEggulo, minisita wa Kampala Betty Amongi ne Andrew Mubiru Kitaka baagenze mu kakiiko ka\npalamenti akakola ku nsonga za pulezidenti ne banjula embalirira ya KCCA ey’omwaka 2020 – 2021 mwe baatadde ensimbi obuwumbi munaana ezigenda okukola ku kifo kya sipiika.\nMu mbalirira eyayanjuddwa mu palamenti, sipiika wa KCCA agenda kusasulwa omusaala gwa bukadde 13, ate omumyuka we asasulwe obukadde 11. Aba munisipaali bagenda kusasula obukadde mwenda.\nBonna bagenda kuweebwa oﬁ isi ezirimu buli kimu n’emmotoka z’okukoleramu emirimu.


Bukedde Online - Gav't eteekateeka kwewola ssente ziyambeko ku byobulamu, amazzi n'enguudo\nOmukazi akubye omwana wa mujja we akakumbi...\nGAVUMENTI eyagala okwewola ensimbi ziyambeko mu by’Obulamu, enguudo n’okusaasaanya amazzi amayonjo mu bitundu by’eggwanga eby’enjawulo.\nBwe yabadde alabiseeko mu kakiiko ka palamenti akalondoola eby'enfuna by'eggwanga (committee on National economy), akakulirwa omubaka w'e Nakaseke North Syda Bbumba, Minisita Omubeezi avunanyizibwa ku kuteekerateekera eggwanga David Bahati yasabye Palamenti okuyisa looni ez'enjawulo omuli;\nOkwewola obukadde bwa ddoola 30 okuva mu Exim Bank eya Buyindi ziyambeko mu kussaasaanya amazzi amayonjo agatali ga kusasulira mu disitulikiti 17 okwetoloola eggwanga. Amazzi gano gajja kuba gakozesa maanyi ga njuba.\nOkwewola obukadde musanvu n'ekitundu obwa Euro okuva mu Unicredit Bank eya Austria okuzimba ekifo awakebererwa n'okujjanjaba obulwadde bwa Kansa e Gulu.\nOkwewola obukadde 235.458 obwa ddoola okuva mu African Development Bank okuzimba enguudo ssattu okuli; Namagumba - Budadiri- Nalugugu (29 km), Katuna-Muko- Kamuganguzi (104 km) ne Laropi-Moyo-Afoji (37km) nga luno luli ku nsalo ya Uganda ne South Sudan.\nOkwewola obukadde 68.5 obwa doola okuzimba oluguudo lwa Kabaale-Lake Bunyonyi-Kisoro Mgahinga okuva mu African Development Fund.\nLooni zino Ababaka bakkiriziganyizza nazo okujjako ey'amazzi gye baagambye nti empapula aba Minisitule y'amazzi ze baaleese zaabadde tezikwatagana.\nWabula Ababaka baalaze okutya olw'ebbanja lya Uganda eryeyongera buli lunaku. Omwaka gw'ebyensimbi 2018/19 we gwagwerako Uganda yali ebanjibwa Obuse 47.3 (Trillion) wabula nga zino zeeyongerako dda mu kiseera kino.\nNakaseke North Syda Bbumba\nNamagumba - Budadiri- Nalugugu\nKabaale-Lake Bunyonyi-Kisoro Mgahinga


Bukedde Online - Bobi avumiridde effujjo eryamukoleddwaako\nBobi avumiridde effujjo eryamukoleddwaako\nKyagulanyi mu lukiiko lw’abaamawulire e Magere.\nOMUBAKA Robert Kyagulanyi Sentamu (Bobi Wine) avumiridde effujjo eryamukoleddwaako ng'ali mu kunoonya akalulu ku Lwokuna mu buvanjuba bwa Uganda.\nMu lukiiko lw'abaamawulire lwe yatuuzizza mu maka ge e Magere ku lw'e Gayaza, Kyagulanyi yagambye nti tebaakomye kukwata ttiimu ye ey'abantu 25, naye baakutte ne munnamawulire obwedda ayogera eri emikutu gy'amawulire egy'ebunaayira ng'abaserikale bamusikaasikanya n'okumusikambula.\nYategeezezza nga bino ebikolwa eby'effujjo ebizze bimukolebwako bwe bigenda okukoma mu mulembe guno nga mu Uganda empya tebijja kubaayo.\nKyagulanyi era yakikkaatirizza ng'ebikolobero ebitandise okubakolebwako\nn'okukwata abantu be bonna abamunoonyeza akalulu bigendereddwaamu\nkumusala maanyi naye tajja kupowa kuba ensonga gy'aliko y'esinga obukulu.\nYasinzidde wano n'alangirira nga bwe waliwo abakungu mu gavumenti b'agenda okutwala mu kkooti y'ensi yonna ng'ayita mu bannamateeka be abaawano n'ebweru w'eggwanga olw'ebikolobero ebikoleddwa ku bantu omuli n'abamu abattiddwa.\nYategeezezza nti buli muntu akoze ekikolobero ajja kuvunaanibwa ng'omuntu era n'abamu bagaanibwe okugenda mu mawanga g'ebweru era nga basuubira n'okusaba omuwaabi wa kkooti y'ensi yonna okunoonyereza ku Uganda n'ebikolobero ebirimu.


“Temwerabiranga Okulaga Abantu Be Mutamanyi Ekisa”—Abebbulaniya 13:2 | Ogw’Okusoma\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Dangme Danish Digor Dutch Ecuadorian Sign Language Efik English Estonian Ewe Fijian Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quechua (Bolivia) Romanian Russian Russian Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Temwerabiranga okulaga abantu be mutamanyi ekisa.”—BEB. 13:2, obugambo obuli wansi.\nENNYIMBA: 124, 79\nLwaki oluusi kiyinza okutwetaagisa okukyusa endowooza gye tulina ku bantu be tutamanyi?\nBowaazi yayoleka atya endowooza Yakuwa gy’alina ku bagwira mu ngeri gye yakolaganamu ne Luusi?\nTuyinza tutya okulaga abantu be tutamanyi ekisa?\n1, 2. (a) Kusoomooza ki abantu bangi abagwira kwe boolekagana nakwo leero? (Laba ekifaananyi waggulu.) (b) Kiki Pawulo kye yakubiriza Abakristaayo okukola, era bibuuzo ki bye tugenda okwetegereza?\nEMYAKA nga 30 emabega, Osei,  mu kiseera ekyo ataali Mujulirwa wa Yakuwa yatuuka mu Bulaaya ng’avudde e Ghana. Agamba nti: “Amangu ddala nga nnaakatuuka, nnakirabirawo nti abantu baali tebanfaako. Embeera y’obudde mu Bulaaya yali ya njawulo nnyo ku y’omu Ghana. Bwe nnava ku kisaawe ky’ennyonyi, nnawulira obunnyogovu bwe nnali siwulirangako era nnatandika okukaaba.” Okuva bwe kiri nti Osei kyamutwalira ebbanga okuyiga olulimi olwali lwogerwa mu Bulaaya, yamala omwaka nga gumu nga tannafuna mulimu mulungi. Ate olw’okuba yali wala okuva awali ab’eŋŋanda ze yawulira ekiwuubaalo eky’amaanyi.\n2 Lowooza ku ngeri gye wandyagadde abalala bakuyiseemu ng’oli mu mbeera ng’eyo. Tewandyagadde bakwanirize n’essanyu ng’otuuse ku Kizimbe ky’Obwakabaka, wadde ng’ova mu nsi endala oba nga langi yo ya njawulo ku yaabwe? Mu butuufu, Bayibuli ekubiriza Abakristaayo nti: “Temwerabiranga okulaga abantu be mutamanyi ekisa.” (Beb. 13:2, obugambo obuli wansi.) Kati ka tulabe eby’okuddamu mu bibuuzo bino: Yakuwa atwala atya abagwira? Lwaki oluusi kiyinza okutwetaagisa okukyusa endowooza gye tulina ku bantu be tutamanyi? Era tuyinza tutya okuleetera abo abava mu nsi endala okuwulira obulungi nga bali naffe mu kibiina?\nENGERI YAKUWA GY’ATWALAMU ABAGWIRA\n3, 4. Okusinziira ku bigambo ebiri mu Okuva 23:9, abantu ba Katonda baalina kuyisa batya abagwira, era lwaki?\n3 Yakuwa bwe yamala okununula Abayisirayiri okuva e Misiri, yabawa amateeka agaali gabalagira okufaayo ku bantu abataali Bayisirayiri abaali mu bo. (Kuv. 12:38, 49; 22:21) Okuva bwe kiri nti emirundi egisinga abagwira obulamu tebubabeerera bwangu, Yakuwa yakola enteekateeka okubalabirira. Ng’ekyokulabirako, yabawa olukusa okukuŋŋaanyanga emmere abakunguzi gye baabanga balese mu nnimiro.—Leev. 19:9, 10.\n4 Mu kifo ky’okulagira obulagizi Abayisirayiri okufaayo ku bagwira, Yakuwa yabagamba okujjukira embeera gye baalimu nga bali mu nsi etaali yaabwe. (Soma Okuva 23:9.) Abayisirayiri baali bamanyi bulungi kye kitegeeza okuba omugwira. Abayudaaya ne bwe baali tebannafuulibwa baddu, kiyinzika okuba nti Abamisiri baababoolanga olw’eggwanga lyabwe n’olw’eddiini yaabwe. (Lub. 43:32; 46:34; Kuv. 1:11-14) Wadde ng’Abayisirayiri baayisibwa bubi nnyo nga bali mu nsi etaali yaabwe, Yakuwa yabagamba okuyisa abagwira “ng’enzaalwa” mu bo.—Leev. 19:33, 34.\n5. Kiki ekinaatuyamba okukoppa Yakuwa mu ngeri gye tuyisaamu abagwira?\n5 Ne leero Yakuwa afaayo ku bagwira abajja mu nkuŋŋaana zaffe. (Ma. 10:17-19; Mal. 3:5, 6) Bwe tulowooza ku kusoomooza kwe boolekagana nakwo, gamba ng’okusosolwa oba obutamanya lulimi olwogerwa mu kitundu kyaffe, kijja kutukubiriza okubafaako n’okubalaga ekisa.—1 Peet. 3:8.\nENDOWOOZA GYE TULINA KU BAGWIRA NTUUFU?\n6, 7. Kiki ekiraga nti Abakristaayo mu kyasa ekyasooka baali beggyeemu obusosoze?\n6 Abakristaayo mu kyasa ekyasooka beggyamu obusosoze obwali busimbye amakanda mu mitima gy’Abayudaaya. Ku lunaku lwa Pentekooti mu mwaka gwa 33 E.E., Abakristaayo abaali mu Yerusaalemi baasembeza abantu abaali baakafuuka Abakristaayo abaali bavudde mu mawanga amalala. (Bik. 2:5, 44-47) Ekyo kyalaga nti Abakristaayo Abayudaaya baali bategeera amakulu g’ebigambo “okusembeza abagenyi,” ebitegeeza, “okulaga abantu b’otomanyi ekisa.”\n7 Kyokka ekibiina Ekikristaayo mu kyasa ekyasooka bwe kyeyongera okukula, waliwo embeera eyajjawo eyinza okuba nga yalimu obusosoze. Abayudaaya abaali boogera Oluyonaani beemulugunya nti bannamwandu baabwe baali tebayisibwa mu ngeri ey’obwenkanya. (Bik. 6:1) Okusobola okugonjoola ekizibu ekyo, abatume baalonda abasajja musanvu okukakasa nti buli muntu ayisibwa mu ngeri ey’obwenkanya. Abasajja bonna omusanvu abaalondebwa baalina amannya ag’Ekiyonaani. Kirabika ekyo abatume baakikola okumalawo obunkenke bwonna, oboolyawo obwali buzzeewo ng’abamu mu kibiina Ekikristaayo balowooza nti basosolwa olw’amawanga gaabwe.—Bik. 6:2-6.\n8, 9. (a) Kiki ekiyinza okulaga nti tulimu obusosoze? (b) Kiki kye tulina okuggya mu mitima gyaffe? (1 Peet. 1:22)\n8 Ka tube nga tukimanyi oba nedda buli omu ku ffe embeera gye yakuliramu erina ky’ekola ku ngeri gye yeeyisaamu. (Bar. 12:2) Ate era tuyinza okuba nga tutera okuwulira baliraanwa baffe, bakozi bannaffe, oba bayizi bannaffe nga bajerega abantu ab’amawanga amalala, oba aba langi endala. Endowooza nga ezo ziyinza kutukwatako zitya? Era tuwulira tutya nga waliwo omuntu ayogedde obubi ku ggwanga lyaffe oba langi yaffe?\n9 Okumala ekiseera, omutume Peetero yali asosola abantu abataali Bayudaaya, naye mpolampola yeggyamu endowooza eyo enkyamu. (Bik. 10:28, 34, 35; Bag. 2:11-14) Mu ngeri y’emu, naffe bwe tukizuula nti tulinamu obusosoze, tusaanidde okukola kyonna ekisoboka okubweggyamu. (Soma 1 Peetero 1:22.) Kiki ekinaatuyamba okweggyamu obusosoze? Tusaanidde okukijjukira nti, ka tube ba ggwanga ki, ffenna tetutuukiridde. (Bar. 3:9, 10, 21-24) N’olwekyo tewali nsonga yonna eyandituleetedde kulowooza nti tuli ba waggulu ku balala. (1 Kol. 4:7) Tusaanidde okuba n’endowooza omutume Pawulo gye yalina bwe yagamba banne abaafukibwako amafuta nti: “Temukyali bantu abatamanyiddwa era abagwira, naye . . . muli ba mu nnyumba ya Katonda.” (Bef. 2:19) Bwe tufuba okweggyamu endowooza etali nnuŋŋamu ku bantu ab’amawanga amalala, kijja kutuyamba okwambala omuntu omuggya.—Bak. 3:10, 11.\nENGERI GYE TUYINZA OKULAGAMU ABANTU BE TUTAMANYI EKISA\n10, 11. Bowaazi yayoleka atya endowooza Yakuwa gy’alina ku bagwira mu ngeri gye yakolaganamu ne Luusi Omumowaabu?\n10 Engeri Bowaazi gye yayisaamu Luusi Omumowaabu yayoleka endowooza Yakuwa gy’alina ku bagwira. Bowaazi bwe yagenda okulambula ennimiro ze mu kiseera eky’amakungula, yalaba omukazi omugwira eyali akola n’obunyiikivu ng’alonderera emmere abakunguzi gye baali balese emabega. Bowaazi bwe yakimanya nti Luusi yali asabye olukusa okulonderera emmere, wadde ng’Amateeka gaali gamukkiriza okukikola, yakkiriza Luusi okulonderera ebirimba okuva ne mu ebyo ebyali bisaliddwa.—Soma Luusi 2:5-7, 15, 16.\n11 Ebyo Bowaazi bye yaddako okwogera biraga nti yali afaayo nnyo ku Luusi olw’embeera etaali nnyangu gye yalimu ng’omugwira. Bowaazi yagamba Luusi abeere kumpi n’abakozi be abakazi aleme kutawaanyizibwa basajja abaali bakola mu nnimiro ye. Bowaazi era yakakasa nti Luusi aweebwa emmere n’amazzi ebimala, okufaananako abakozi be abaali bakola mu nnimiro. Okugatta ku ekyo, Bowaazi teyafeebya mukazi oyo omugwira eyali omwavu, wabula yamugumya.—Luus. 2:8-10, 13, 14.\n12. Bwe tulaga abagwira ekisa, kiyinza kubakwatako kitya?\n12 Bowaazi yalaga Luusi ekisa olw’okuba Luusi yalaga nnyazaala we Nawomi okwagala kungi era olw’okuba yali asazeewo okuweereza Yakuwa. Okuyitira mu Bowaazi, Yakuwa yalaga Luusi okwagala okutajjulukuka olw’okuba Luusi yali asazeewo ‘okuddukira wansi w’ebiwaawaatiro bya Katonda wa Isirayiri okufuna obukuumi.’ (Luus. 2:12, 20; Nge. 19:17) Mu ngeri y’emu, naffe bwe tulaga abalala ekisa kisobola okuyamba abantu “aba buli ngeri” okukiraba nti Yakuwa abaagala nnyo.—1 Tim. 2:3, 4.\nAbapya bwe bajja mu nkuŋŋaana zaffe tubaaniriza n’essanyu? (Laba akatundu 13, 14)\n13, 14. (a) Lwaki tulina okufuba okwaniriza abagwira ababa bazze mu nkuŋŋaana? (b) Kiki ekiyinza okukuyamba okwanguyirwa okwogera n’abantu ab’amawanga amalala?\n13 Tusobola okulaga abagwira ekisa nga tubaaniriza n’essanyu nga bazze mu nkuŋŋaana. Tuyinza okuba nga tukirabye nti emirundi egimu abagwira baba beetya era ng’olumu basalawo okubeera bokka. Embeera gye baakuliramu oba embeera yaabwe ey’eby’enfuna eyinza okubaleetera okuwulira nga ba wansi ku balala. N’olwekyo, tuba tulina okubaako kye tukolawo okulaga nti tubafaako. Tusobola n’okukozesa programu ya kompyuta eyitibwa JW Language app okuyiga engeri y’okubuuzaamu abagwira mu nnimi zaabwe.—Soma Abafiripi 2:3, 4.\n14 Oluusi okisanga nga kizibu okwogera n’abantu ab’amawanga amalala? Okusobola okuvvuunuka ekizibu ekyo, osobola okubuulira abantu abo ebikukwatako. Oyinza okukizuula nti mulina ebintu bingi bye mufaanaganya okusinga ne bw’obadde olowooza. Ojja kukiraba nti buli ggwanga lirina ebintu bye likola obulungi okusinga ku ggwanga eddala.\nBONNA BAYAMBE OKUWULIRA OBULUNGI\n15. Kiki ekinaatuyamba okukolagana obulungi n’abantu abapya ababa bazze mu kitundu kyaffe?\n15 Okusobola okumanya engeri y’okuyambamu abalala okuwulira obulungi nga bazze mu nkuŋŋaana zaffe, oyinza okwebuuza, ‘Singa mbadde mu nsi etali yange, nnandyagadde kuyisibwa ntya?’ (Mat. 7:12) Ba mugumiikiriza eri abo abagezaako okutuukana n’embeera y’omu nsi yo. Mu kusooka oyinza obutategeera ngeri gye bakolamu bintu byabwe. Naye mu kifo ky’okubasuubira okukola ebintu engeri mmwe gye mubikolamu, lwaki tobaleka kukola bintu mu ngeri yaabwe?—Soma Abaruumi 15:7.\n16, 17. (a) Kiki ekiyinza okutuyamba okukolagana obulungi n’abantu ab’amawanga amalala? (b) Biki bye tuyinza okukola okuyamba bakkiriza bannaffe abagwira ababa bazze okubeera mu kitundu kyaffe?\n16 Bwe tumanya ebisingawo ebikwata ku kitundu abantu abapya gye baava n’empisa z’omu kitundu ekyo, kiyinza okutwanguyira okukolagana nabo obulungi. Mu kusinza kwaffe okw’amaka, tuyinza okufissaayo akadde ne tunoonyereza ebikwata ku buwangwa bw’abantu abali mu kibiina kyaffe oba abali mu kitundu mwe tubeera. Ate era tuyinza n’okwaniriza abantu ab’amawanga amalala mu maka gaffe tuliireko wamu nabo emmere. Okuva bwe kiri nti Yakuwa “agguliddewo ab’amawanga oluggi olutuusa ku kukkiriza,” olowooza naffe tetwandisembezza “bakkiriza bannaffe” ab’amawanga amalala mu maka gaffe?—Bik. 14:27; Bag. 6:10; Yob. 31:32.\nTufuba okusembeza abagwira mu maka gaffe? (Laba akatundu 16, 17)\n17 Bwe tubeerako awamu ne bakkiriza bannaffe ab’amawanga amalala, kisobola okutuyamba okutegeera engeri gye bafubamu okutuukana n’embeera y’omu kitundu kyaffe. Tuyinza n’okukiraba nti beetaaga obuyambi okuyiga olulimi olwogerwa mu kitundu kyaffe. Ate era tusobola okubayambako nga banoonya ennyumba oba emirimu. Okukola ebintu ng’ebyo kiyinza okukwata ennyo ku bakkiriza bannaffe abo.—Nge. 3:27.\n18. Bakkiriza bannaffe abagwira bayinza batya okukoppa ekyokulabirako kya Luusi?\n18 Kya lwatu nti abantu abagwira basaanidde okufuba okutuukana n’embeera y’omu kitundu mwe baba bagenze. Luusi yassaawo ekyokulabirako ekirungi mu nsonga eno. Okusookera ddala, yakiraga nti assa ekitiibwa mu mpisa y’omu kitundu, bwe yasaba olukusa okulonderera emmere mu nnimiro. (Luus. 2:7) Teyamala gakitwala nti abantu b’omu kitundu ekipya kye yali azzeemu baalina okumukkiriza okulonderera emmere mu nnimiro zaabwe. Ate era yasiimanga abalala olw’ekisa kye baabanga bamulaze. (Luus. 2:13) Abagwira bwe bakoppa Luusi, bajja kwagalibwa nnyo abantu b’omu kitundu gye baba bagenze ne bakkiriza bannaabwe.\n19. Lwaki tusaanidde okusembeza abagenyi?\n19 Kitusanyusa nnyo okulaba nti Yakuwa, olw’ekisa kye eky’ensusso, asobozesezza abantu okuva mu mawanga gonna okuwulira amawulire amalungi. Abantu abagwira bayinza okuba nga mu nsi yaabwe baali bakugirwa okuyiga Bayibuli oba okukuŋŋaana awamu n’Abajulirwa ba Yakuwa. Naye kati bwe kiba nti bafunye akakisa okukuŋŋaana awamu naffe, tetwandifubye okubayamba okuwulira obulungi nga bali naffe? Bwe tubalaga ekisa, ne bwe kiba nti tetuli bulungi mu by’enfuna, kisobola okubaleetera okukiraba nti Yakuwa abaagala nnyo. N’olwekyo ka ‘tukoppe Katonda,’ nga tukola kyonna ekisoboka okusembeza abagenyi.—Bef. 5:1, 2.\n^  (akatundu 1) Erinnya likyusiddwa.